ПАРРАНДАЧИЛИК УЧУН БИЗНEС РEЖА » Жиззах ҳақиқати газетаси расмий сайти\nЖиззах ҳақиқати газетаси » Иқтисодиёт » ПАРРАНДАЧИЛИК УЧУН БИЗНEС РEЖА\nХонаки товуқларни уй шароитида боқиб ундан яхшигина даромад олиш мумкин эканлигини биласизми? Билмасангиз бу борада сизларга ёрдам бераман. Сизда биринчи новбатда ўз-ўзидан савол тугъилади. Нимага айнан хонаки товуқ. Ахир фабриканинг қизил ва оқ (Ломан) зотли тухум тугъишга мўлжалланган товуқ зотлари борку дерсиз.Сизнинг фикрингиз тўгъри ҳақиқатдан ҳам фабрика товуқлари йилига 295-305 та атрофида тухум тугъади. Аммо уларни сиз уй шароитида фабрикадагидек парвариш қила олмайсиз. Уларга жужалигидан бошлаб керакли пайтда керакли вакциналарни қилиш керак, Ломан зотли товуқларнинг тухум тугъиши учун қўлланмасида кўрсатилган керакли иссиқликни, намликни,товуқхона ҳавосининг тозалигини ва энг асосийли уларга керакли витаминларни ўзида жамлаган озуқани (ўртача 1кг озуқаси 2500 минг сўмни ташкил қилади) мунтазам равишда бериб туришингиз керак бўлади.Агар сиз юқоридаги шароитлардан бирини бўлса ҳам яратиб бера олмасангиз улар сизга керакли даражадаги махсулотни кбермай.\nЭнди эса мен сизларга оддий хонаки товуқларни уй шароитида боқиб улардан яхшигина даромад олишни ўргатаман.Бу ишни бошлаш учун авваламбор биз ўзимиз учун бизнес режа тузишимиз керак бўлади.\n1та хонаки товуқ кунига 80г дон + 20г ўт ейиши керак. Кунига 80г дон еса уни 365га кўпайтирамиз (0,80гХ365=2920).Демак битта хонаки товуқ бир йилга 29кг дон ейди. Кунига ўт эса бепул.1кг доннинг ўртача нархи 1000 сўм деб беҳолайдиган бўлсак.1 йилга 1та хонаки товуқ 29000 минг сўмлик донни ейди.Хонаки товуқларни оддий дон билан боқган тақдиримизда йилига 220-230 та (агар хонаки товуқларга ҳам барча витаминларни ўзида жамлаган ем тайёрлаб берсак йилига 270-280 та) гача тухум бериши фанда ўз исботини топган. Хонаки товуқ тухумлари 500-600 сўм атрофида. Демак бизнинг товуқлар оддий дон билан боқилганда ўртача 225та тухум беради деб ҳисоблайдиган бўлсак ,225×550=123750 сўм. Битта хонаки товуқ бир йилга 123750 сўмлик тухум берар экан.Ана энди биз товуқ ейдиган дон пулини айириб ташлаймиз 123750 – 2900 =94750минг сўм.Битта хонаки товуқ йилига 94750 сўмлик соф даромад берар экан.\nАгар сиз 100 дона хонаки товуқ боқсангиз улардан йилига 9475000 минг сўмлик соф даромад олар экансиз.Энди 9475000 минг сўмни 12ойга тақсимлайдиган бўлсак. 9475000:12=789583.Сизнинг ҳар ой товуқларнинг тухумидан оладиган соф даромадингиз 789583 минг сўмни ташкил қилади. Бу даромад ҳали ҳаммаси эмас. Сиз товуқ нуриси(гўнги)ни ҳам сотишингиз мумкин.Товуқ ўгити ердаги экинлар учун жуда фойдали(азот минерал ўғити билан тенг)дир.\nЭнди дон масаласига тўхталсак.Агар сиз шу иш билан шугъулланмоқчи бўлсангиз сизга бугъдой,макка,тариқ мунтазам равишда керак бўлади.сиз бу маҳсулотларни йил бўйи ҳар ҳафта сотиб оладиган бўлсангиз анчагина қимматга тушиб қоласиз.Яхшиси сиз уларнинг ҳар бирини шу экиннинг йигъим-терим пайтида бир йилга етарли даражада олганингиз маъқул.Масалан: бугъдой ўрими вақтида унинг 1кг нархи 800-900 сўмлар атрофида бўлади.Бошқа вақтларда эса унинг нархи 1300-1400 сўмгача кўтарилиб кетади.\nТовуқларга ҳар доим ҳам бир хил дон берсангиз ҳам яхши натижа бермайди.Шунинг учун 100кглик дон таркибида 40 кг бугъдой, 35 кг макка, 25 кг тариқ бўлиш керак. Агар 1та товуқ 29кг дон еса 100 та товуқ 2900кг дон ейди.Демак бизга бир йилга 2900кг дон керак бўлади. 2900 кг дондан 1160 кгсини бугъдой,1015 кгсини макка,725 кг кгсини тариқ ташкил қилар экан.\nКейинги асосий масалалардан бири товуқлар учун жойдир. 100 та товуқни яшаши учун бўйи 15метр, эни 2,5метр, баландлиги 1,5метрлик бино керак бўлади.\nҲамма жойда нарх-наво бир хил бўлмаганлиги боис, Сиз бу бизнес режани ўзингиз яшайдиган жойдаги нархлар билан ўзгартириб қайтадан ҳисоб-китоб қилиб чиқишингиз мумкин.скачать dle 12.0


СТРЕСС ВА БЕЗОВТАЛИК СПЕРМАТОЗОИДЛАР МИҚДОРИ ВА ҲАРАКАТЧАНЛИГИГА САЛБИЙ ТАЪСИР КЎРСАТАДИ\nЭркак организмининг уруғ ҳужайралари ишлаб чиқариши унинг стресс ва безовталикни енгиш қобилиятига бевосита боғлиқ, деб хабар беради Reuters. Италиялик экспертлар қисқа муддатли, узоқ муддатли стресс ва безовталикнинг юқори кўрсаткичларига эга бўлган эркакларда камроқ сперма ишлаб чиқарганлигини ва сперматозоидлар концентрацияси пастлигини аниқлашди.\nАйниқса, кучли стресс деформацияга ва сперматозоидлар ҳаракатчанлиги пасайишига олиб келди. Бироқ, мустақил экспертлар хулосаларнинг аниқлигига шубҳа қилишади, чунки тадқиқотда клиникада даволанган эркаклар иштирок этган. Даволаниш эса ўз-ўзидан стрессни келтириб чиқаради.\nТадқиқотни олиб борган Римдаги Европа касалхонаси ходимларининг таъкидлашича, олимлар илгари ҳам сперматозоидлар миқдори камайишини стресс билан боғлашган. Бироқ, биринчи навбатда қисқа муддатли стресснинг таъсири муҳокама қилинди.\nУшбу муаммони ўрганиш учун клиниканинг 94 нафар пациенти ва 85 нафар соғлом эркаклар тўпланди. Ҳар бир эркак таҳлил учун уруғ суюқлиги топширди. Шунингдек, стресс даражаси бўйича тестдан ўтказилди (ҳозирги ҳолат ва узоқ давом этадиган стресс мавжудлиги 20 дан 80 гача бўлган ўлчов бўйича баҳоланди). Кўрсаткичлар қанча юқори бўлса, стресс ёки безовталик ҳам шунчалик кучли эди.\nЎртача иккала гуруҳдаги эркаклар 37-40 балл тўпладилар, бу эса хавотирланиш туғдирмади. Аммо тадқиқотчилар стресс даражаси энг паст бўлган 28 нафар эркак ва стрессдан энг кўп азият чеккан 40 эркак таққослаганда, ёқимсиз қонуниятлар намоён бўлди.\nКлиникага ташриф буюрган эркаклар бир миллилитрда тахминан 29 миллион сперматозоидларни ишлаб чиқаришди. Назорат гуруҳида эса бу кўрсаткич тахминан 52 миллионни ташкил этди.


439 ўзбекистонлик қочқин Руминиядан бошпана топган айни пайтда¸ Қирғизистонда қаолаëтган 15 қочқин тақдири устидаги тортишувлар давом этмоқда.\nЎзбекистон бош прокуратураси бу қочқинларни террорчилар деб атамоқда ва уларнинг ўз ихтиëрига топширилишини талаб қилмоқда. Қочқинлар масалалари бўйича БМТ олий комиссарлиги эса расмий Бишкекдан¸ қочқинларни озод қилиб¸ уларнинг учинчи давлатга олиб кетилишига рухсат беришни сўрамоқда.\nБу масалада фикр билдирган Қирғизистон муваққат бош прокурори ўринбосари Нурлан Жияналиев¸ ўзбекистонлик қочқинларнинг депортация қилиниши мумкинлиги¸ аммо ундан аввал тўлиқ тергов-текширув ўтказилиши лозимлигини айтди.\n”Ҳозирча бу масалада хулосага келингани йўқ. Биз уларнинг Ўзбекистонга депортация қилиниш-қилинмаслиги¸ қилинганда ҳам бу ишнинг қачон бўлиши ҳақда ҳеч нарса дея олмаймиз. Бу масалалар синчковлик билан ўрганилиб¸сўнгра қарор берилади. Бош прокуратура позициясига келсак¸ 15 қочқин Ўзбекистонга депортация қилиниши керак”¸ - деди Жияналив.


2 март, 2021, 06:25\nТеглар:Александр Гейнрих | Игорь Сергеев | Темур Кападзе | Марат Бикмаев\nСергеев уларнинг ишини давом эттирадими?\nЎзбекистоннинг бугунги кундаги энг кучли ҳужумчиларидан бири Игорь Сергеев фаолиятини УЕФА аъзоси – Қозоғистонда давом эттиришга қарор қилди. “Пахтакор” билан чемпионликни нишонлаган футболчи шартномаси якунлангани боис “Актобе” сафига эркин агент сифатида қўшилди.\n“Актобе” ўзбек футболи мактаби тарбияланувчилари учун омадли жамоа саналади. Бу клубда мустақиллик йилларидаги энг ёрқин ўйинларини намойиш этган машҳур футболчиларимиз тўп тепган.\nSports.uz портали “Актобе”да ўйнаган ўзбекистонлик футболчилар ҳақида маълумот беришни лозим топди.\nЖаъфар Ирисметов (ҳужумчи)\nМоҳир тўпурар 2004 йилда “Қайрат” сафида Қозоғистон чемпиони бўлганди. 2008 йилги мавсум олдидан “Актобе” га қўшилди. Жаъфар бу жамоада 15 та учрашувда иккита гол урди. Шунингдек, Ирисметов қўшни мамлакатда “Олма-ота” шарафини ҳам ҳимоя қилган.\nАлексей Николаев (ҳимоячи)\n2002-2008 йиллар давомида Ўзбекистон миллий терма жамоасида ўйнаган Алексей Николаев “Актобе”га 2006 йилги мавсумда борган эди. Унгача, истеъдодли ҳимоячи “Қизилқум”, “Пахтакор” ва Россияда “Шинник”да ўйнаган. Николаев Қозоғистон чемпионатида икки мавсумдан камроқ вақт мобайнида жами 31 та беллашувда қатнашиб, учта гол урди ва 2007 йили чемпионликни қўлга киритди. Кейин юртимизга қайтиб, ўша пайтда “Қурувчи”, деб номланган ҳозирги “Бунёдкор”га ўтди.\nТимур Кападзе (ярим ҳимоячи)\nТимур Кападзе 2012 йилги мавсум ўрталарида “Шаржа”дан “Актобе”га келган эди. Икки ярим мавсум давомида тажрибали ярим ҳимоячимиз мамлакат чемпионати олтин медали ва Суперкубогига эга чиқди. Барча турнирларда “қизил-оқлар” таркибида 95 та ўйинда майдонга тушиб, 17 та гол урди. 2015 йили Тошкентга қайтиб, “Локомотив”ни танлади.\nМарат Бикмаев (ярим ҳимоячи)\nРоссияда “Алания” шарафини ҳимоя қилган Марат Бикмаев Қозоғистонга келиб, “Актобе”га қўшилди. Икки йил давомида барча турнирларда 34 та ўйин ўтказиб, тўртта гол урган ҳужумкор футболчимиз кейинчалик Тошкентнинг “Локомотив” жамоасига кўчиб ўтди. Бикмаев 2013 йилги Қозоғистон чемпионати ғолиби ҳисобланади.\nАлександр Гейнрих (ҳужумчи)\nЎзбекистон миллий терма жамоаси порлаган Гейнрих ҳам “Актобе”га Бирлашган Араб Амирликлари чемпионатидан ўтган. 2012 йилда “Эмирейтс” клубида еттита ўйинда иккита гол урган ҳужумчимиз ўзи тегишли бўлган “Пахтакор”га қайтмасдан, фаолиятини “Актобе”да давом эттиришга қарор қилди. 2014 йилги мавсумнинг ярмигача ушбу жамоада тўп тепган ҳужумчимиз Қозоғистон чемпиони ва Суперкубок соҳиби бўлди. “Актобе”да 78 та ўйинда 24 та гол урди. Кейинчалик Гейнрих “Актобе”да жамоа бошлиғи ва селекционер-мураббий лавозимида ҳам фаолият юритди.\nБобир Давлатов (ярим ҳимоячи)\nЎсмирлар ва ёшлар терма жамоаларида етакчилик қобилияти билан ажралиб турган Бобир Давлатов жуда эрта легионерга айланган. 2012 йилни “Машъал”да якунлаб, кейин “Рубин”га кетган футболчини қозонликлар икки марта Қозоғистон чемпионатига ижарага жўнатади. Аввал “Жетису”, кейин “Актобе”да ўйнаган ёш ярим ҳимоячи 2017 йилда “Нефтехимик” билан шартнома имзолаб, яна Россияга қайтган. Кейинроқ юртимизда “Локомотив” ва “Насаф” шарафини ҳимоя қилган Бобир 2020 йилнинг кузидан “Нефтехимик”да ўйнаяпти.\nИгорь Сергеев (ҳужумчи)\nИгорь Сергеев Қозоғистон чемпионатига айни кучга тўлган пайтида йўл олди. Ўтган йили Сергеев “Пахтакор”нинг Ўзбекистон чемпионатлари тарихидаги энг зўр тўпурари бўлди. Моир ҳужумчи ўзини тарбиялаган клуб учун чемпионатда 180 та учрашув ўтказиб, голлари сонини 101 та етказди. Шунингдек, Игорь Сергеев Ўзбекистон миллий терма жамоасида 53 та учрашувда рақиблар дарвозасини 17 марта аниқ нишонга олган.


Жамият 59 - Hidoyat.uz\nАсосий саҳифа Бўлим "Жамият" (Саҳифа 59)\nОнада айрим ҳолларда болани банд қилиб қўйиш эҳтиёжи бўлади. Масалан, муҳим телефон суҳбати, уй ишлари ёки шунчаки бир оз дам олиб олиш. Албатта болани 2 соатга банд қилиб қўйишнинг иложи йўқ, лекин 2\nЧоп этилди Fevral 5, 2019 Аёл киши ва тенг ҳуқуқлиликda fikr bildirishni o'chirish\nБисмиллаҳир Роҳманир Роҳийм. Аллоҳ таолога битмас-туганмас ҳамду санолар бўлсин. Пайғамбаримизга мукаммал ва батамом салавоту дурудлар бўлсин. Ушбу мавзуда сўз юритишдан олдин «аёл киши билан эрк\nКўзлар учун машқлар Кўп вақтингизни компьютер қаршисида ўтказсангиз, иш кунининг ярмида кўзларингизда чарчоқлик ва қуруқлик пайдо бўлади. Чунки экранга тикилиш оқибатида биз икки баробар кам к...\nҲуснбузарлар ёки тошмалар — тук фолликулалари ва унга туташиб кетган тер ва ёғ безларининг яллиғланиши натижасида пайдо бўлади. Акнеларнинг турли хил таснифлари мавжуд. Лекин умумий ҳолда уларни ик


Вилоятнинг Қишлоқ ва туманларида 2017 йилда қурилиши режалаштирилган маъмунавий уй-жой массивларида ижтимоий соха ва бозор инфратузилмаси объектларининг қурилиши бўйича МАЪЛУМОТ\nЎзбекистон Республикаси Президентининг 2016 йил 21 октябрдаги «2017-2021 йилларда қишлоқ жойларда янгиланган намунавий лойихалар бўйича арзон уй-жойлар қуриш дастури тўғрисида»ги ПҚ-2639-сонли қарори асосида вилоят ҳокимининг 2016 йил 27 октябрдаги 281-Қ сонли қарори қабул қилинди бунда 1758 та намунавий лойихалар асосида уй-жойлар қурилиши режалаштирилди.\nШу жумладан 28 та 2 қаватли 4 подъездли 16 хонадонли уйлар, (хоналар сони 448 та), 470 та 2 сотиқли 1 қаватли 2 ва 3 хонали уйлар. 330 та 4 сотиқли 4 хонали 2 қаватли (Спаренный) уй-жойлар ва 6 сотиқли 3,4 ва 5 хонали уй-жойлар сони 510 тани ташкил этади.\nУшбу массивларда2017 йилда 15 та инфратузилма объектлари қурилиши режалаштирилган бўлиб, жумладан; 8 та маиший хизмат кўрсатиш шахобчалари . 1 та хаммом, 1 та савдо ва 2 та савдо ва маиший хизмат курсатиш шахобчаси қурилиши режалаштирилган.\n-Пастдарғом тумани Камолот массиви ҳудудида маиший хизмат кўрсатиш комплекси;\n-Жомбой тумани Мойличуқур массиви ҳудудида маиший хизмат кўрсатиш комплекси;\n-Жомбой тумани Зарафшон массиви ҳудудида маиший хизмат кўрсатиш ва савдо дўкони;\n-Каттақўрғон тумани Зарафшон массиви ҳудудида маиший хизмат кўрсатиш комплекси;\n-Каттақўрғон тумани Зарафшон массиви ҳудудида дорихона;\n-Оқдарё тумани Найман массиви ҳудудида мактаб, болалар боғчаси;\n-Иштихон тумани Кўтарма массиви ҳудудида маиший хизмат кўрсатиш комплекси;\n-Булунғур тумани Хатча массиви ҳудудида умумий овқатланиш шахобчаси;\n-Булунғур тумани Хатча массиви ҳудудида хаммом;\n-Самарқанд тумани Миришкор массиви ҳудудида маиший хизмат кўрсатиш комплекси;\n-Самарқанд тумани Ф.Қосимова массиви ҳудудида маиший хизмат кўрсатиш комплекси;\n-Самарқанд тумани Андижони массиви ҳудудида савдо ва маиший хизмат кўрсатиш комплекси;\n-Тайлоқ тумани Сочакипоён қишлоғи ҳудудида маиший хизмат кўрсатиш комплекси;\n-Ургут тумани Мерганча массиви ҳудудида савдо комплекси;\n-Ургут тумани Камардон массиви ҳудудида маиший хизмат кўрсатиш ва савдо комплекси;\nУшбу объектларнинг қурилишлари учун Ўзбекистон Республикаси Вазирлар Махкамасининг 2015 йил 7 октябрдаги 285-сонли қарори асосида ер участкаси танловга қўйилади.


АПЛда ойнинг энг яхшилари аниқланди\n16:50 / 17.11.2017\nАнглиянинг «Манчестер Сити» клуби бош мураббийи Хосеп Гвардиола октябрь ойининг энг яхши мураббийи деб топилди.\nГвардиола бошчилигида «Манчестер Сити» «Сток Сити (7:2), «Бёрнли» (3:0) ва «Вест Бромвич»га қарши (2:3) учрашувларнинг барчасида ғалаба қозонди.\nЭслатиб ўтамиз, Гвардиола сентябрь ойида ҳам АПЛнинг тенгсиз мураббийи деб топилганди. Каталониялик мутахассис фаолиятида биринчи марта бу совринни кетма-кет иккинчи марта қўлга киритди.\nМаълумот учун, октябрь ойининг энг яхши мураббийи бўлиш учун Гвардиоладан ташқари «Бёрнли» бош мураббийи Шон Дайч, «Арсенал» устози Арсен Венгер ва «Тоттенҳэм» мураббийи Маурисио Почеттино даъвогарлик қилганди.\n«Манчестер Сити» клуби вингери Лерой Сане октябрь ойининг энг яхши футболчиси деб топилди.\nГвардиола бошчилигида «Манчестер Сити» октябрь ойида ўтказилган учта премьер-лига учрашувлари «Сток Сити (7:2), «Бёрнли» (3:0) ва «Вест Бромвич»га қарши (2:3) ўйинларнинг барчасида ғалаба қозонди.\nЛерой Сане эса бу учрашувларда жами 3та гол ва 3та голли узатмани амалга оширишга муваффақ бўлганди.\nОй футболчиси бўлиш учун Санедан ташқари, унинг жамоадоши Кевин де Брюйне, Начо Монреаль («Арсенал»), Вилфрид Заа («Кристал Пелас», Глен Мюррей («Брайтон») ва Ник Поуп («Бёрнли») ҳам даъвогарлик қилишганди.\nАнглия премьер-лигасининг октябрь ойидаги энг чиройли голи ҳам аниқланди.\nСаутҳемптон» яримҳимоячиси Софиён Буфал томонидан «Вест Бромвич» дарвозасига киритилган гол ойнинг энг чиройли голи деб топилган.\nАПЛ ҳомийси Carling ойнинг энг чиройли голи муаллифига совғасини топширган.


«Фермер бўлиш йўлидаги «саргузаштларим» — деновлик ёш тадбиркор ҳикояси – Дарё уз Янгиликлар\nГлавная / Жамият / «Фермер бўлиш йўлидаги «саргузаштларим» — деновлик ёш тадбиркор ҳикояси\nAkbar 19.09.2020\tЖамият Comments Off on «Фермер бўлиш йўлидаги «саргузаштларим» — деновлик ёш тадбиркор ҳикояси 7 Показы\nФермерлик — аслида шарафли, ҳатто улуғвор касб. Дунёнинг кўплаб бурчакларида одамлар «фермер» сўзини эшитганда этик, катакли кўйлак ва ковбойча шляпа кийган, ўз ерида бир ёки бир неча хил қишлоқ хўжалиги маҳсулоти етиштирадиган, энг асосийси – мағрур, қаддини тик тутган, ўз қадрини биладиган инсонни кўз олдига келтиради. Мағрур фермернинг сиймоси ҳатто киноиндустриянинг бир йўналиши учун асос қилиб олинган!\nКўплаб жамиятларда фермер — эъзозланадиган, ҳурматланадиган ҳур инсон бўлиб, айнан унинг ҳуррияти, яъни ҳеч ким унинг ишига аралашолмаслиги қишлоқ хўжалиги соҳасининг муваффақияти гарови деб билинади.\nЎзбек фермерининг жамловчи суратини чизадиган бўлсак, қандай қиёфа ҳосил бўлади? Биздаги фермерчилик манзарасининг асосий чизгилари нима? Эрк, ҳуррият бу манзаранинг асосий чизгиларидан бирими?\nБу саволга жавоб бермоқни ният қилиб юргандим, «қаҳрамон»нинг ўзи мени излаб, олдимга келиб қолди.\nАбдувоҳид Қурбонов — Денов тумани ҳудудида яқиндагина, икки йилча аввал фермерликни бошлаб, аммо бу орада ушбу фаолиятини тугатишга ҳам улгурган тадбиркор. Унинг ҳикояси асосида бирор-бир режиссёр фильм оладиган бўлганда, бу фильм томошабинни йиғи аралаш кулдирадиган трагекомедия жанрида бўлар эди.\nБалки унинг икки йиллик «фермерлик амалиёти» соҳадаги мавжуд ҳолатнинг барча қирраларини ўзида жамламас, бироқ у ҳолат қай даражада мантиққа зид эканини кўрсатиб беришга қодир, деб ўйлайман.\nАбдувоҳиднинг ҳикоясини тинглаймиз.\n— Тадбиркор эдим. Тошкент бозорларидан бирида мева-сабзавот сотардим. Мамлакатимизда тадбиркорликка кенг имконият яратиш бўйича бошланган ислоҳотлардан руҳланиб, фаолиятимни кенгайтиришга, қирраларини бойитишга қарор қилдим.\nҚарасам, она шаҳрим Деновда ҳам қилинадиган ишлар кўп экан. Масалан, деҳқонларни сифатли картошка уруғи билан таъминлаш соҳаси ачинарли аҳволда экан. Деҳқонлар картошка етиштиришмоқчи бўлиб, уруғ сотиб олмоқчи бўлишса, савдогарлар уларга фалон нав деб, бошқа навни пуллашар экан… Денов деҳқонлари эса билмасдан бу уруғларни сотиб олаётганларининг, бунда ҳеч қандай жавобгарлик кўзда тутилмаслигининг гувоҳи бўлдим.\nШунда менинг тиниб-тинчимас миямга бир фикр келди: «Денов ҳудудида озроқ ер олиб, чет элдан келадиган уруғларни ўз еримда синаб кўриб, Денов деҳқонларини яхши уруғлар билан таъминлайман, бу билан Денов ва унинг атрофидаги деҳқонларнинг ишончини қозонаман, ўзим ҳам фойда кўраман, деҳқонлар ҳам уруғ танлашда адашмайди», деган режа туздим. Аммо бу фақат режаларимдан бири эди, холос.\nФермерчилик қилишдан ташқари, қишлоқ хўжалиги билан боғлиқ бир талай режаларимни секин-асталик билан бўлса-да амалга ошириш учун хусусий корхона ҳам тузишни режа қилдим. Туздим ҳам.\nЕр сўраб ўша пайтдаги Денов тумани ҳокими У.Қосимовга мурожаат этдим. 2018 йил февраль ойида менга пахтачилик, ғаллачилик, сабзавотчилик билан шуғулланиш учун 15 гектар ер ажратилди. «Агро-Нур-Денов» фермер хўжалигини ташкил қилдим. 7 гектар картошка, 5 гектар пахта, 3 гектар қалампир экдим.\nСаргузаштларим шундан сўнг бошланади…\nАввало, эътиборимни тортган бир жиҳат ҳақида айтай: пахта етиштириш учун кластер ва фермер хўжалиги ўртасида шартнома тузиш жараёни қизиқ кечар экан — фермерлар етиштирилиши керак бўлган пахта, буғдой, пилланинг ҳажми кўрсатилмаган шартнома қоғозларига имзо чекишар, рақамлар эса кейин «пайдо бўлар» экан…\nЭкинларни суғориш учун сув танқислигига дуч келдим. Бу муаммодан қутулиш учун ўз ҳисобимдан 30 миллион сўм пул сарфлаб, 40 метр чуқурликдан сув чиқардим. Нима қилай, режаларим катта, ниятларим уфққа қараб чўзилган эди-да…\nБундан ташқари, менга ажратилган ер майдони ёнидан ўтган 300 метр узунликдаги зовурни кавлаб, у ерга балиқ чавақларини ташладим. Бунга ҳам ўз ҳисобимдан 15 миллион сўм сарфладим.\nУринишларимдан хабар топди шекилли, Денов тумани ҳокими У.Қосимов менга яна 30,5 гектар туман захирасидаги ерни қўшиб берди. Мазкур ер майдонининг 18 гектари оғир аҳволдаги пахта билан банд эди. Аммо мен йўқ демадим — эплаб кетишимга ишонар эдим. Кейин, ҳоким айтиб турганда фермер «йўқ» дейиши унча яхши иш ҳисобланмас экан.\nНатижада, ўзим етиштирган 5 гектар пахта режасини 100 фоиз бажарган бўлсам-да, менга қўшиб берилган майдон билан бирга ҳисоблаганда, пахта режасини 50 фоизга бажардим, холос.\nКейин Вазирлар Маҳкамасининг 14-сон қарори чиқди (2019 йил 9 январда). Бу қарорга асосан ерлар оптималлаштиришга учраши керак бўлди. Денов туманига янги ҳоким бўлган Б.Ибатов йиғилиш ўтказиб, фаолиятини яхши йўлга қўйган фермерларнинг ери кенгайтирилишини, ёмон иш кўрсатган фермерларнинг ерлари олиб қўйилишини айтди. Барча фермерларга «ерини топшириши» ҳақида ариза ёзиш кераклиги айтилди. Зеро, фермер хўжаликлари қайтадан тузилиши кўзда тутилган эди. «Мени еримни олиб қўйишмайди, ахир, яхши ишлар қиляпман» деб ўйладим. Чучварани хом санаган эканман…\nБир ойча ўтиб менга тегишли ер майдонлар ўзга бир фермерга ўтганини билдим.\nТуман ҳокими қабулига кириб, адолатсизлик бўлганини, ерга анча меҳнатим ва шахсий маблағим сингиганини, яхши ният қилиб ўз ҳисобимдан артезиан қазганимни, балиқ боқиш учун ҳовуз барпо этганимни, қолаверса, 15 гектар ерга буғдой экиб қўйганимни, 20 гектар ерни ўз ҳамёнимдан шудгор қилиб қўйганимни айтдим. Ҳоким: «Сиз шошилмай туринг, ғалла ўрилгандан сўнг, ерингиз қайтариб берилади», деб мени хотиржам қилиб қайтариб юборди.\nҒалла ўрилди, аммо ерим менга қайтариб берилмади. Ҳоким қабулига кирмоқчи бўлиб, остонасида сарғайдим, аммо киролмадим. Ерларимнинг янги эгаси менга: «Ошна, кел ерни биргаликда ишлатамиз, кейинроқ барибир ерингни ўзингга беришади», деди. Кўндим. Елиб югурдим. Зеро ҳоким буванинг гаплари қулоғимда жаранглаб турарди: «Сиз шошилмай туринг… Ерингиз қайтариб берилади».\n2019 йил 10 декабрь куни туман ҳокимининг оғзаки топшириғига асосан аввалги ерларим, унга қўшиб 28 гектар, жами 74,5 гектар ер менга берилди. «Ана, адолат қарор топибди-ку!» дейсиз албатта. Шошилманг, давомини эшитинг.\nАввало шуни айтишим керакки, ернинг 15 гектарига бошқа бир фермер («Абдуҳаким Чориев» номли ф/х) томонидан буғдой экиб қўйилган экан. 20,5 гектар ерга шахсий маблағимни сарфлаб, шартномага асосан қўшимча буғдой экдим. Буғдой экилган майдон жами 35,5 гектар бўлди. 39 гектар ер майдони эса пахта экиш учун мўлжалланган эди. Аммо пахтага мўлжалланган майдоннинг 3 гектарига аввалги фермер пиёз эктириб қўйган экан. Тирикчилик…\nПахта етиштириш учун мўлжалланган ернинг 36 гектарини ўз ҳисобимдан шудгор қилдим. 2020 йил 30 январга келибгина қарор чиқди — ер расман номимга ўтди, «Агро-Тараққиёт-Сурхон» номли ф/х ташкил қилинди.\n2020 йил 5 феврал куни мен ва кластер ўртамизда шартнома тузилди. Рақамлар қўйилмаган шартномага қўл қўйдим, муҳр босдим…\nШу ерда мени ичингиздан сўкаётган бўлишингиз керак: «Ҳой, аҳмоқ, нега рақамлар қўйилмаган шартномага имзо чекасан», деб. Бироқ, сизга шуни айтишим керакки, сиз фақат мени эмас, кўплаб бошқа фермерларни ҳам сўкяпсиз — деярли барча фермер шунақа қилади.\nГап шундаки, «ақллилик қиладиган» фермерлар раҳбарларнинг шахсий «қора рўйхатига» тушиб қолиши мумкин. Бунинг оқибати эса фермер учун ёмон бўлади, фермерлар шундан қўрқишади. «Бу тажрибадан ўтган амалиёт» деб тушунтиришди менга тажрибали фермерлар.\nАммо бу ҳаммаси эмас…\nШартномага имзо чекилгандан кейин менга «фалон фермернинг (ернинг аввалги эгасининг) 60 миллион сўм қарзини эгнингга оласан» деб қолишди. Буни менга кластер бухгалтери айтди. Ҳокимга учрашганимда у ҳам тасдиқлади. Кейин билсам, бу оддий ҳол экан — кимдир «фермер» бўлволиб, қишлоқ хўжалиги маҳсулотларини етиштириш учун ажратиладиган кредитларни «еб қўяр», кейин ер ундан олиб қўйилиб, қарзи билан қўшиб бошқа, янги фермерга беришар экан.\nАввалига рози бўлмай юрдим. Кейин эса «гўрга, ерлик бўляпман-ку, режаларим амалга ошяпти-ку» деб, кўндим бунга ҳам — уч томонлама (икки фермер ва кластер ўртасида) шартномага асосан, мен бировнинг қарзини бўйнимга олдим.\nАммо бу ҳам ҳаммаси эмас.\nМен ерни олган пайтда экиб бўлинган, ҳатто кўкариб ҳам қолган ғалла учун мендан 40 миллион сўм (уч томонлама шартномага асосан, бу сафар икки фермер ва банк орасидаги) ундирилди. Ҳолбуки, бу ҳажмдаги ишларга 20 миллион атрофида харажат қилинишини ҳар қандай фермер тасдиқлаши мумкин. Бунга ҳам кўндим — шижоатим ҳалиям баланд эди. «Фермер бўлиб олдим-ку, Худо бошқа томондан берар», дедим ўзимга ўзим.\nКейин ғалла учун ажратилган майдонга ғалла етиштириш учун кўзда тутиладиган давлатнинг имтиёзли кредитини сўраб, уч ой югурдим. Аммо кредитни ола олмадим — ғаллани шахсий маблағимга етиштирдим.\nДавлатга 100 тоннача ғалла топширдим. Кейин билсам, ерларимнинг аввалги эгаси, мендан ундирган 40 миллион сўмга қаноат қилмасдан, 9 гектар ерни такрорий экин экиш учун фуқароларга ижарага бериб, пулини аввалдан олган экан (такрорий экинга ер сотиш фермерлар учун оддий амалиёт). Мазкур фуқаролар менга тегишли бўлган ерларни сомони билан (сомон ҳам яхшигина пул туради) такрорий экин экиш учун олиб қўйишди мендан… Маҳалла нозиридан ёрдам сўрадим — фойда бўлмади. «Фермер»нинг ҳолини кўряпсизми?\nБироз вақтни орқага қайтарамиз.\nАпрел ойининг бошида чигит экиш бошланди. Новаторлигим тутиб кетиб, ўзгача услубда — қўшқатор қилиб чигит экдим. Чигит устига бир ҳафта тинимсиз ёмғир ёғди. Устидан қор… Баҳор бу йил деҳқон учун оғир келгани ҳеч кимга сир эмас. Ер юзи қотиб қолди — чигит униб чиқиши жуда қийин бўлди. Чигитни ундириш оғир меҳнат талаб қилди. 5 гектар ерни ҳайдаб, янгитдан чигит экишга тўғри келди. Эътиборли жиҳат: негадир экин фавқулодда ҳолатлардан суғурта қилинмади.\nЭнди бу ёғини эшитинг, комедия давом этади.\nМаълумки, пахта етиштириш учун фермерга кредит ажратилади. Мазкур кредит фермерга бирданига эмас, бўлиб-бўлиб, ойма-ой берилар экан. Менга бу кредит бир ой — апрель ойи учун берилди, холос. Май ойига келиб… тўхтатилди. Савол: маблағсиз мен қандай қилиб ишни давом этишим мумкин эди?\nШу орада миш-миш тарқалди: менинг ва атрофдаги яна олтита фермернинг ерлари олиб қўйилиши режалаштирилаётган экан… Фермерлар бир иримга қаттиқ ишонишади: шамол бўлмаса, дарахтнинг учи қимирламайди. (Қизиғи, шу орада Тўлқин исмли туман ҳокимиятининг қишлоқ хўжалиги бўлими бошлиғи айнан биз — кейинчалик фаолияти тугатилган фермерларнинг атрофида айланиб, ишимиздан роса камчилик излади).\n2020 йил 22 май куни қўққисдан туман депутатлари сессияси йиғилди. Кун тартибидаги масала — 12та фермер хўжалигини тугатиб, ерларни бир фермерга — «Денов олтин ерлари» фермер хўжалигига ўтказиш. Рўйхатга мен ҳам тушибман.\nТуман ҳокими сессияни бошлаб берди ва бироздан сўнг мажлисни маҳаллий (вилоят) депутатларидан бири — А.Нарзуллаевга топшириб, зални тарк этди. Фермерлар реал муаммоларини — баъзилари янги фермер эканлигини, об-ҳаво ноқулай келганини, кредитлар ажратилишида муаммолар бўлаётганини айтишди. Сессияни бошқарган депутат гўё фермерларнинг ёнини олган бўлиб: «Бу фермерларнинг орасида яхши ишлайдиган фермерлар ҳам бор, икки-уч кунда текшириб чиқамиз, яхши ишлаган фермерларни тугатмаймиз», деди. Депутатлар «бир овоздан рози бўлиб», қўл кўтаришди. Биз фермерлар эса «олдинда ҳали текширув бор экан», деган хулосага бориб, кўнглимизни тўқ қилиб, мажлисни тарк этдик.\nКейин билсак, шу куннинг ўзидаёқ қарор қабул қилиниб, 10та фермернинг фаолияти (жумладан менинг ҳам) тугатилиб, ерларимиз «Денов олтин ерлари» фермер хўжалигига олиб берилган экан. Кайфиятимиз тушди, хафсаламиз пир бўлди.\nКомедия эса давом этарди.\nБир неча кун ўтиб, «Денов олтин ерлари» фермер хўжалиги раҳбари А.Хожиқулов ери олиб қўйилган биз — собиқ фермерларнинг олдига келиб, ҳозирча ерда ишлашни давом этиб туришимиз кераклигини, яхши ишласак, ерларимиз ўзимизга қайтариб берилишини айтди… Менга эса алоҳида юзланиб, «сенинг еринг менга керак эмас, олмайман ерингни, пахтангни ўзинг ўз ҳисобингдан етиштир, фақат сенга кредит бермаймиз», деди.\nШу ерда сўрашингиз мумкин, қандай қилиб бир фермер иккинчи фермерга «биз сенга кредит бермаймиз» дейиши мумкин? Гап шундаки, жаноб А.Хожиқулов нафақат фермер, балки «Сурхон-Сифат-Текстил» МЧЖ Денов филиали раҳбари бўлиб, кредитларимиз тақдири ҳам, қандайдир тарзда, шу кишига боғлиқ экан.\nШу суҳбатдан кейин менда яна умид учқуни уйғонди. Соддалигим қурсин!…\nЭртаси куни эса дала майдонига ҳокимбува бир гуруҳ туман раҳбарлари билан бирга ташриф буюрдилар. Ўт босган пахта даламни кўриб, «чиройли» сўзлар билан мени «тақдирладилар». Мен эса, қўлимни кўксимга қўйиб, кредит маблағидан узиб қўйилганимни, шу сабаб ерни чопиқ қилишга маблағим бўлмай қолганини, қолаверса 15 кун олдин ер мендан олиб қўйилишини эшитиб, қўлим ишга бормай қолганини, ғаллани ўз ҳисобимдан етиштирганимни, қарзга ботиб қолганимни айтдим. Ҳоким бува бунга жавобан: «Ерингни олмаймиз, кредит ҳам бермаймиз, пахтангни ўзинг етиштирасан», дедилар.\nМен яна ишга шўнғидим. Битта-ю битта машинам — «Жигули»ни сотиб, пахтага ишлов беришга сарфладим. Кейин танишларимдан яна қарз олдим. Ахийри бор имкониятларим тугаб битди. «Сурхон-Сифат-Текстил» МЧЖ Денов филиали раҳбари А.Хожиқулов олдига бориб, таслим бўлганимни, ё менга кредит очиб бериб, ишни давом эттириш учун имконият беришларини ёки ерни мендан батамом олиб қўйишларини сўрадим.\nУ киши кимгадир қўнғироқ қилдилар. Талабгор тайёр турган экан — зудлик билан икки йигит етиб келди. Ерни шу йигитлар олиб, ишлатишга «рози бўлишди». Уларнинг талабига биноан, ердан воз кечишим ҳақида ариза ёздим. Кейин билсам, бўлажак фермер хўжалиги бошлиғи деҳқончиликдан хабари йўқ, аслида тез ёрдам ҳайдовчиси экан.\nДеярли 100 фоиз ўз ҳисобимдан етиштирган ғалламни ўриб, давлат ҳисобига олиб кетишди. Молиявий томондан ўта қийналиб қолганим боис, ғалладан бўшаган ернинг 10 гектардан ошиқроғини қишлоқ аҳлига такрорий экин экиб олиш учун ижарага бердим. 9 гектарини ишчиларимга такрорий экин экиш учун ажратдим. 9 гектар ерни эса мендан олдин ишлатган фермер анча аввал такрорий экин учун ижарага бериб юборган, пулини ҳам аввалдан олиб қўйган экан. 5 гектар ер бўш қолди.\n«Фермерчилик тажрибам»нинг натижасини айтадиган бўлсам, 70 миллион сўм пахта етиштириш учун ўз ҳисобимдан қилган харажатларим, иккита шахсий Т-28 тракторим (уни янги фермер олиб қўйди), артезиан қазиш учун сарф қилган пулларим, балиқ боқиш учун ҳовуз қаздиришга кетган харажатларим — ҳаммасидан айрилдим. Қўшимчасига, ерларни ундан-бунга, бундан-унга ўтказиш сабабидан мен кўрган зарар 70 миллион сўмни ташкил этди.\nДалам атрофида биронта яроқли тут дарахти бўлмаса-да, мен билан пилла боқиш учун шартнома тузилди. «Боқмайман», дейиш эса мумкин эмас — фермер пилла боқиши мажбурий. Ҳали айтганимдек, бу ҳолатда ҳам рақамлар қўйилмаган шартномага имзо чектирилди. Апрель ойида 4 қути пилла беришди менга. Қуртларни боқишим керак бўлди, тут барги эса йўқ. Тунда кўчага чиқиб, атрофимдаги йўл ёқаларидан тут барглари юлиб, қуртларимни «ўғрилик» билан боқдим… Шу йўл билан пилла режасини бажардим.\nФермер ва банк орасидаги муносабатлар ҳақида\nБуниси ҳам ўта «қизиқ» экан. Биламизки, банк ва унинг мижози — икковиям мустақил субъектлар бўлиб, уларнинг орасидаги муносабатларга ҳеч кимнинг аралашишга ҳаққи йўқ. Аммо бу қаердадир бошқа ерда — бизда унақа эмас экан.\nБизда фермер ва банк ўртасида кўплаб — қонунда кўзда тутилган ва тутилмаган «омил»лар айланиб юради, «шарпа» бўлиб… Ва буни ҳамма билади.\n«Фермерчилигим»дан чиқарган хулосаларим\nАввало, тавба қилдим — бошқа фермер бўлмайман. Қишлоқ хўжалиги билан боғлиқ нурли режаларимни йиғиштириб, Россияга ишлашга кетаман. Чунки бу орада бир дунё қарз олиб, қайтариб беролмадим. Одамлар эшигимни тақиллатишяпти…\nКатта майдонни «ол, ишла» деб сенга беришса-ю, аммо бошинг узра мингта эга бўлса, тинч ишлашга имкон беришмаса, бунинг устига, юмшоқ қилиб айтганда, тартибсизлик ҳукм сурса, ишлаб бўладими?\nБиздаги фермерчиликни битта сўз билан изоҳлайдиган бўлсам, «исроф» сўзини ишлатган бўлардим. Чунки ер, сув, маблағ, инсонлар умри — барчаси катта миқдорда исроф бўляпти.\nНега керак бунақа тизим — тушунмадим.\nБизнинг шароитда аҳолиси зич ҳудудларда қишлоқ йигитига 100, 50 эмас, 2-3 гектар ер берилса-ю, устида «назоратчилар» турмаса, ерга нима экишни ўзи ҳал қилса, саноқли йилларда у оёғида мустаҳкам турадиган кичик тадбиркорга айланади.\nМақола аввалида айтганимиздек, фермернинг ҳуррияти бутун дунёда қишлоқ хўжалиги муваффақияти гарови саналади. Қадди тик, қадри баланд фермерлар дунёни боқишяпти. Улар ҳар бир қарич ерни қадрлашяпти. Зеро, ер қадри инсон қадри билан чамбарчас боғлиқ нарсалар — ўз қадрини билмаган ер қадрини билармиди? Бизда эса ерлар хор, чунки фермерларнинг ҳоли ўша — икки йил фермерлик қилиб, кўнгли совуган Абдувоҳиднинг ҳикоясидагидек.\nИзоҳ сўраб, Денов тумани ҳокими билан боғландик. Ҳокимлик берган маълумотномада «2020 йил пахта ҳосили учун 39,0 гектар майдондан 136,8 тонна пахта хомашёси етиштириб бериш юзасидан «Агро-Тараққиёт-Сурхон» фермер хўжалиги билан «Сурхон-Сифат-Текстил» МЧЖ Денов филиали ўртасида 2020 йил 6 февралдаги 245-сонли шартнома тузилгани, кластер томонидан шартномага асосан «Агро-Тараққиёт-Сурхон» фермер хўжалигига 21 май ҳолатига кўра пахта хомашёси етиштириш учун 20 866 000 сўмлик дизел ёнилғиси, 41 920 000 сўмлик минерал ўғит ва химикатлар, 5 300 000 сўмлик бошқа моддий бойликлар, 48 128 804 сўмлик уруғлик – жами 140 781 271 сўмлик товар моддий бойликлари берилгани, аммо, фермер хўжалиги томонидан чигит экилиши режалаштирилган майдонга режасиз пиёз экини экилгани, бундан ташқари, мавжуд ғўза майдонлари чопиқ қилинмагани, ғўза ягонаси чала қилингани, майдон ва дала четлари бегона ўтдан тозаланмагани ҳолатлари аниқлангани» айтилади.\n«Ушбу ҳолатлар юзасидан Ўзбекистон Республикаси Президентининг 2019 йил 13 августдаги «Хусусий мулкни ҳимоя қилиш ва мулкдорлар ҳуқуқларининг кафолатларини кучайтириш, тадбиркорлик ташаббусларини қўллаб-қувватлаш борасидаги ишларни ташкил қилиш тизимини тубдан такомиллаштириш бўйича қўшимча чора-тадбирлар, шунингдек, тадбиркорлик субъектларининг молиявий ресурслар ва ишлаб чиқариш инфратузилмасидан фойдаланиш имкониятларини кенгайтириш тўғрисида»ги ПФ-5780-сонли Фармони ҳамда Ўзбекистон Республикаси Вазирлар Маҳкамасининг 2019 йи 12 декабрдаги «2020 йилда ғўзани навлар бўйича жойлаштириш ва пахта хомашёси етиштиришнинг прогноз ҳажмлари тўғрисида»ги 985-сонли қарорига асосан, А.Қурбонов бошчилигидаги фермер хўжалигида камчиликлар давом этгани учун ушбу масала ҳалқ депутатлари туман Кенгашининг 2020 йил 22 майдаги (44/9-06 сонли) сессиясида кўриб чиқилди.\nНатижаларига кўра, фермер хўжалиги билан туман ҳокимлиги ўртасида тузилган узоқ муддатли ер ижара шартномаси бекор қилиниб, ер туман ҳокимлиги захирасига қайтариб олинган.\nҚишлоқ хўжалиги экинларига агротехник тадбирларнинг ўтказилишини кечиктирмаслик мақсадида, туман ҳокимининг 2020 йил 26 июндаги 568-сонли қарори билан фуқаро Рустамов Фаррухга фермер хўжалиги ташкил этиш учун жами 75,7 гектар ер майдони ажратиб берилган.\nЯнгидан ташкил этилган фермер хўжалиги бошлиғи Ф.Рустамов томонидан пахта етиштириш учун қилинган харажатлар уч томонлама шартнома асосида ўз зиммасига олиш учун А.Қурбонов («Агро-Тараққиёт-Сурхон» фермер ҳўжалиги бошлиғи)га имзо ва муҳрини босиб тасдиқлаб бериш сўралганда ҳар хил важлар билан ушбу таклифни рад этиб келаётгани маълум бўлди», дейилади Денов тумани ҳокимлиги берган маълумотномада.\nБироқ нега керакли пайтда фермер кредит таъминотидан узиб қўйилганини сўраганимизда, ҳокимият масъулидан қониқарли жавоб ололмадик.\nАбдувоҳид Қурбонов билан бирга бошқа — 22 май кунги сессиядан кейин фаолияти тугатилган, аммо ноаниқлик сабаб ҳамон ерида ишлаб турган фермерлар: Баҳром Саидов, Икром Тошбоев, Икром Саидов, Аббос Турсунов, Музаффар Қамчиев, Фахриддин Кенжаев ҳамда 22 май куни ўтган сессияда иштирок этган Ш.Рашидов СИУ собиқ раиси Тўра Раҳматов ва Охунбобоев СИУ собиқ раҳбари Неъмат Менгниёзовлар билан боғландик. Улар Абдувоҳид Қурбонов айтганларини тасдиқлаб, сессия «ҳали кўриб чиқамиз» деган гаплар билан якунланиб, кейин фермерларнинг зиддига қарор чиқиб кетганини, 2020 баҳорида об-ҳаво ноқулай келгани, фермерлар кредитлар билан етарлича таъминланмагани, шу сабаб агротехник тадбирларни ўз ҳамёнларидан амалга оширганликлари ҳисобга олинмасдан фаолиятлари тугатилганини гапириб беришди.\nКластер раҳбари А.Ҳожиқулов билан боғланишнинг эса имкони бўлмади.\nПред. Меҳнат мигрантлари сонини қисқартириш ва келгусида унга барҳам бериш бўйича таклифлар. Учинчи мақола\nСледующая Бўстонлиқда COVID-19’га чалинган 11 яшар бола вафот этди, Наманганда юзга яқин янги беморлар аниқланди


Ироқдаги коалиция кучларининг Бағдод шаҳрида жойлашган қароргоҳи ракета ҳужумларига учради. Ҳодисадан жабрланганлар ҳақида ҳозирча маьлумотлар йўқ.\n01 июл 2022, Тошкент вақти: 06:31\nКеча Хилла шаҳрида миналаштирилган машина портлаши оқибатида 40 одам қурбон бўлди, ўнлаб одамлар жароҳатланди. Шаҳар касалхонасининг жароҳҳлик бўлими раҳбари шундай дейди:\n«Бизнинг касалхонамизга тахминан 40 одам келтирилди. Улар орасида болалар, аёллар ва кексалар ҳам бор. Мен жароҳатланганлар орасида бирорта полициячи ва ҳарбий формалини кўрмадим. Ўлдирилганлар эса кўп — тахминан 40 нафар», — деди Шаҳар касалхонасининг жароҳҳлик бўлими раҳбари.


"Навбаҳор"ни келаси мавсум ким бошқариши маълум?! - Zamin.uz\n20:30 / 20.09.2020\n"Навбаҳор"ни келаси мавсум ким бошқариши маълум?!\nЭшитимизга қараганда, Наманганнинг "Навбаҳор" жамоаси келаси мавсум учун режаларни тузмоқда. Клуб раҳбарияти жамоанинг жорий мавсумдаги иштирокидан қониқиш хосил қилмаяпти ва қўйилган вазифаларни уддалай олмаётган мураббийлар штабининг ишини қайта кўриб чиқишни мақсад қилган.\nКатта эҳтимол айни пайтда жамоа бош мураббийи сифатида ишлаётган россиялик мутахассис Андрей Канчельскис учун бўлажак ўйинлар охирги имкониятга айланиши мумкин. Агарда эҳтимолий истеъфо руй берса, жамоани йил сўнггига қадар яқинда "Навбаҳор"га келган ёрдамчи мураббий Нўъмон Ҳасанов бошқариб туриши айтилмоқда. Шунингдек, Канчельскис билан шартнома ва товон пули кўрсатилгани боис, клуб Канчельскисга бошқа лавозим таклиф этиши ҳам мумкин. Яъни, клуб Канчельскисдан бош мураббийлик ваколатини олиб қўйиб, шартнома шартларини бажаришда давом этиши мумкин.\nЭслатиб ўтамиз, "Навбаҳор" раҳбарияти мавсум аввалида жамоа олдига юқори мақсадлар қўйилгани ва наманганликлар камида ОЧЛ йўлланмаси учун курашишларини таъкидлаганди. Лекин жамоанинг ҳозирги эгаллаб турган ўрни клуб раҳбариятини асло қониқтирмаяпти.\nШу боис раҳбарият келаси мавсумда жамоа рулига "Навбаҳор"нинг собиқ мураббийи Илҳом Мўминжоновни қайтармоқчи. Эшитишимизга қараганда, Мўминжонов клуб раҳбарияти билан музокаралар ўтказган ва оғзаки келишув амалга ошган.\nХабарингиз бор, футболдан маълум вақт четлатилган Илҳом Мўминжоновнинг дисквалификацияси йил сўнггида ниҳоясига етади ва келаси мавсумдан яна ишлаш имкониятига эга бўлади. "Навбаҳор" раҳбарияти жамоанинг муваффақиятсизлигини айнан Илҳом Мўминжоновни рулга қайтариш орқали тўҳтатмоқчи.\nМаълумот учун: "Навбаҳор" Суперлиганинг 15-туридан кейин 20 очко тўплаган ҳолда мусобақа жадвалида 7-ўринда бормоқда. "Навбаҳор"нинг ғалабасиз серияси 6 ўйинга чўзилган. Жамоа сўнгги бор 13 июль куни "Қизилқум"ни мағлуб этганди. “Замин” янгиликларини “Twitter”да кузатиб боринг\nТерма жамоа бош мураббийи "Навбаҳор"да иш бошлайдими?\n5-09-2019, 10:13, Спорт\nНикимбаев: «Навбаҳор»даги мураббийлар беқарорлиги «саҳна орти фитналари» билан боғлиқ»\n30-08-2019, 23:43, Спорт\n«Навбаҳор» Андрей Канчельскис қайтганини эълон қилди\n28-08-2019, 19:38, Спорт\nКанчельскис яна "Навбаҳор"га қайтадими?\n28-08-2019, 08:17, Спорт\nКанчельскис: "Навбаҳор" янги мавсумда ҳам чемпионлик учун курашади\n24-12-2018, 10:28, Спорт\n"Навбаҳор": Беленков билан ҳам +1 кўринишдаги шартнома имзоланди\n19-10-2018, 21:32, Спорт


– Исмим Матлуба. Учта фарзандимиз бор. Эрим трактор ҳайдарди, дала ишлари билан шуғулланиб, рўзғор тебратардик. Ҳозир у ҳам ногирон бўлиб, ишлаёлмай қолди, – деди муштарийларимиздан бири ва бошидан ўтган воқеаларни айтиб берди.\n... Отамни норози қилиб турмуш қургандим. Ёшим ўтиб бораётган эди, ортимда яна иккита синглим ҳам етилиб қолганди. Мактабни аранг битирганимдан кейин ҳеч қаерга ўқишга бормадим. Қишлоқда гилам тўқиш, зардўзлик билан шуғулланиб юрдим. Негадир мени сўраб бирорта совчи келмади. Уйдагиларга ортиқчалик қилиб қолдимми, янгам, сингилларим билан жанжаллашадиган бўлдим. Бир куни ҳатто онамдан ҳам аразлаб қолдим, бир неча қилиқларим билан асабларига тегдим. Шунда онам жаҳл устида, «сен шу феълинг билан кимга ҳам керак эдинг, қариқиз бўлиб ўтиб кетмасанг, деб қўрқаман, болам», деди. Билмадим, бу гапни менга ачиниб айтдиларми ёки жаҳл устида оғзидан чиқиб кетдими. Шу куни тонггача кўрпага бурканиб, йиғлаб чиқдим, бир ҳафта ҳеч ким билан гаплашмадим. Ичимдаги дардларимни фақат қўшни келинга ёрардим. Сув баҳона, челак кўтариб, уларнинг ҳовлисига чиқардим-да, соатлаб гаплашиб ўтирардим.\nШундай кунларнинг бирида ўша келин хўжайинининг ўртоғи ҳақида гапириб қолди. У ҳеч жойда ўқимаган, ишламас, кўримсиз йигит бўлса ҳам феъли ёмон эмаслигини, агар мен хоҳласам, унга мен ҳақимда гапиришини айтди. Розилик билдирдим. Қўшнимиз йигитга мен ҳақимда айтибди, биз учрашадиган бўлдик. Умримда биринчи марта эр киши билан холи қолганим учунми, ниҳоятда ҳаяжонландим. Ҳар қалай унга ёқибман. Тез орада совчилар ҳам келди. Уйдагилар дарров рози бўлишса керак, деб ўйлагандим. Аммо отамнинг рад жавобини берганини эшитиб, ҳайрон қолдим.\nКейин билсам, бир пайтлар икки ўртада низо чиққан, шу сабабли, у йигитнинг уруғи билан бизнинг уруғ бир-бирига қиз бериб, қиз олмас экан. Бироқ биз учрашиб юравердик. Бир-биримизни ёқтириб қолгандик-да. Нима қилиш чорасини ўйлай бошладик. Орага қанча-қанча одамларни солдик, фойдаси бўлмади.\nЎйлаб ўйлаб, Рустам ака билан бир қарорга келдик. Қишлоқда иш йўқлиги сабабли, бошқа туманга бориб деҳқончилик қилиш нияти борлигини айтганди. Шунинг учун ҳам бир кечада ўша ёққа қочиб кетишни режалаштирдик. Вақти келиб отам бизни кечиради, тушунади, деб ўйладик. Бу ниятимизни қўшни келин билан эрига билдириб, улар кўмагида режамизни амалга оширдик. Чордарага келиб, ижара уйга жойлашдик, далада ишлай бошладик. Иккимиз ҳам тиним билмай меҳнат қилиб, ўзимизга пахсадан кичкинагина уй қуриб олдик, кейинчалик трактор харид қилдик. Бахтли ҳаётимиздан хурсанд бўлиб юрганимизда, бир ҳамқишлоғимиздан отамнинг ниҳоятда хафа бўлганини, қаттиқ бетоб бўлиб касалхонага тушиб қолганини, "элнинг олдида юзимни қаро қилди", деб мени қарғаганини эшитиб, кайфиятим тушиб кетди. Отамнинг соғлигини эримнинг қариндошларидан сўраб турдим. Анчадан кейин яхши бўлиб қолганини эшитиб яна кайфиятим жойига тушди.\nЯшашимиз ёмон эмас эдию, аммо турмушимизга беш йилдан ошиб қолган бўлса-да, фарзанд кўрмаётгандик. Вақт ўтган сари мени ваҳима боса бошлади. Шифокорга бориб текширувдан ўтганимизда дўхтирлар иккимизнинг қонимиз тўғри келмаслигини, бошқа-бошқа турмуш қурсак, фарзандли бўлишимиз мумкинлигини айтди. Бу гапдан дилимиз вайрон бўлди. Шундан кейин ҳам икки йил фарзанд бўлмади. Бир куни эримнинг аммаси уйимизга меҳмон бўлиб келиб қолганида шундан гап очди. Мен эса дўхтирларнинг гапини айтгандим, у: «Дўхтирларинг гапираверади, ўзимизнинг ирим-сиримда ҳам гап кўп, бир шу амалларни ҳам қилиб кўринглар. Мен кучли домлани биламан», дедида манзилини айтди.\nАммамиз айтган амалларни бажардик. Орадан олти-етти ой ўтиб, ҳомиладор бўлдим. Қувончимизнинг чеки йўқ эди. Ниҳоят, ўғлимиз туғилди. Бу қувончни қишлоққа етказиб, барча қариндошларни меҳмонга чақирдик. Эримнинг қариндошлари келди, аммо менинг фақат холам келди....\nБу кунлар ҳам ўтиб кетди, мен яна ҳомиладор бўлдим. Хўжайиним мени ниҳоятда эҳтиётлар, дала ишларига ҳам чиқармас эди. Ўзи эртаю кеч тиним билмасди. Қизли бўлдик, ўғлим икки ёшга кирди. Бир куни кеч бўлиб қолса-да, эрим даладан қайтавермади. Хавотирланиб, қўшнимникига чиқиб, аҳволни айтдим. Эри мотоциклга миниб, далага кетди ва тезда қайтиб эримнинг трактори жарда ағанаб ётганини маълум қилди. Шу ерда ўзимдан кетибман. Кўзимни очсам, шифохонада эканман, эрим ҳам касалхонада ётганини эшитиб, тириклигига суюндим. Шу фалокатдан кейин хўжайинимнинг бир қўли ишламай, бир оёғи оқсоқланадиган бўлиб қолди. Ноилож, дала ишларига ўзим чиқадиган бўлдим.\nБу воқеаларга ҳам анча йиллар бўлди. Ҳозир ҳам эрталабдан кечгача тиним билмаймиз, аммо уйимизни кенгайтира олмадик, рўзғорда барака йўқ. Катта ўғлим ичкиликка берилиб кетган, ота-онам қийналаяпти, ёрдам берай, демайди. Қизимнинг эса қўлидан ҳамма иш келади, доим менга қарашади, аммо негадир дудуқланиб гапиради. Ҳали турмушга чиқолмади. Кенжамдан кўнглим тўқ эди. Аммо унинг хотини ёмон чиқди, ўзи томонга – Туркистонга олиб кетиб қолди. Энди кучим ҳам кетган, бир аҳволда яшаяпмиз. Баъзан ўйлаб қоламан, ҳаётимдаги мана шу қийинчиликлар отамнинг қарғиши туфайли эмасмикан, деб.\n– Шунча йил ўтса ҳам ота-онангиз билан борди-келди қилмадингизми?\n– Онам, сингилларим келиб туришарди, болаларимнинг тўйларида ҳам бўлишди. Аммо отам, акам келмади. Мени ҳам боришга қўйишмади. Энди онам қариб қолган, сингилларимнинг ҳам ўз оилалари бор. Ҳасратингни айтиб енгил тортадиган жигарларингнинг ёнингда йўқлиги алам қилар экан.\n– Нима бўлганда ҳам, вақтни орқага қайтариб бўлмайди. Қолаверса, сиз қарғиш теккан, деган фикрни миянгиздан чиқариб ташланг. Балки шу гап ҳам ҳаётингизга таъсир қилаётгандир. Ахир, иссиқ жон оғрийди, тузалади. Атрофингизга қаранг, сиздан-да оғирроқ тақдирга эга инсонлар бор.\n– Майли, бир оз истиҳола билан қўнғироқ қилгандим. Сизларни бунчалар яқиндан дардлашасиз, деб ўйламагандим. Руҳим анча енгиллашди, кайфиятим кўтарилди. Раҳмат сизларга, омон бўлинглар.\nТелефон гўшагини ўрнига қўярканман, ўйланиб қолдим. Балки шу ота қизини қарғамаганида, аёл бугун бу кўйга тушмасмиди?! Балки у турмушидаги ҳар бир камчиликни отасининг ўйлаб-ўйламай айтган гапига йўявергани учун ўз ҳаётини ўзи оғирлаштириб яшагандир. Азизлар, оғзимиздан чиқадиган ҳар бир гапимизга эҳтиёт бўлайлик, токи дилларимиз, ҳаётимиз озор чекмасин.\nНавбатдаги газетхонимизнинг дарди ҳам шунга ўхшаш. 60ни қоралаган шимкентлик тадбиркор ўғлининг хатолари ҳақида гапириб берди.\n– Исмим Алибек. Вахта усулида ишлайман. Кўпинча 15 кунлик ишга кетиб, уйда 70 ёшли дадам ва хотиним қоларди. 5 қиздан кейин туғилган ўғлим Асрорни эркалатиб юборган эканманми, жуда шўх бўлиб ўсди. Ҳатто мактабни битираётганида ҳам шўхлиги босилмади. Қанд касаллиги туфайли дадамнинг кўзи кўрмай қолган эди. Мен ишда юрганимда отамнинг хонасига ойиси пиширган овқатни ўғлим олиб кириб берарди. Ҳар сафар ё туз сепиб, ё ичига латта солиб олиб кириб юрар экан, буни менга дадам айтди. «Кўр» деб мазах қилиб, дилини оғритибди. Мен ўғлимни чақириб олиб, дадамдан кечирим сўратдим. Лекин бу иш давом этавергандан кейин, дадамга овқат олиб кириб беришни хотинимга топширдим. Кўп ўтмай, дадамдан айрилиб қолдик. Орадан бир неча йил ўтиб, ўғлим уйланди. Бирин-кетин икки фарзанд кўрди, аммао иккови ҳам туғма кўр эди. Ўғлим бунда хотинини айблаб, бошқа қизга уйлантириб қўйсизлар, деб туриб олди. Ўзи топган қизга уйлантирдим. Орадан бир йил ўтиб, дунёга келган ўғли ҳам туғма кўр бўлди.\n– Бувангнинг қарғиши урди сени, – дедим мен унга.\nАсрор чидай олмади, тўғри қишлоқ қабристонидаги дадамнинг мозорига бориб, тиз чўкди-да, ўкириб-ўкириб йиғлади.\n– Буважон! Майли, мен аблаҳман, аммо эвараларингизга раҳмингиз келсин, – дея нола қилди у. – Майли, мени ўз ёнингизга олинг. Яратгану сизга нолам етсин, буважон!\nАсрор шашқатор ёшдан ҳўл бўлган юзини қабр тупроғига урар, тупроқни чангаллаган қўллари-ю, афти-башараси лой бўлиб кетганди. У қабр ёнида узоқ нола қилиб, кўнглини бўшатди. Қоронғида қайтди-ю, юз-қўлларини ювмай ташқаридаги сўрида ухлаб қолди. Эрталаб уни катта ўғли уйғотди:\n– Дада, дадажон, туринг, мен сизни кўряпман, – деди.\nКарами кенг Оллоҳга ҳамду-санолар айтиб, эртасига худойи қилиб, элга ош бердик. Бошқа невараларимнинг ҳам кўзи очилишидан умидвормиз.\nСарвар МИРЗО, 2017-09-20, 19:01 168


Абдулла Орипов сиймоси — Ishonch Gazetasi\nМана икки йил ҳам бўлаётир: орамизда Абдулла Орипов йўқ. Мангу ҳаёт унинг йўқлигини билдирмайди: тириклар барча давраларда, Ўзбекистоннинг ҳар қарич тупроғида, қаерда майсалар унган бўлса, қаерда ҳатто тошлар, саҳролар, сарбаланд тоғлар, дарёлару жилғалар ҳаёт номини айтиб гуллаётган бўлса, ўша ерларда Абдулла Орипов эсланади, шеърлари айтилади, умри жовидони нақллари сўйланади, қалблардан унинг жарангос сўзлари тошади. Тошқин ўзбек дарёси эди-да Абдулла Орипов. Ғалаёнли, туғёнли ўзбек денгизи эди-да Абдулла Орипов! Руҳ абадий деб мана шунга айтадилар!\nЎтган ёз бўйи, куз чоғлари дўстим, биродарим, зукко адабиётчи Дониёр Бегимқулов тақдим қилиб келтирган Абдулла Орипов асарларининг саккизинчи жилдини мутолаа қилдим. Бу кўк муқовали китобга улуғ шоирнинг 2013 — 2016 йилларда дунё юзини кўрган — шеърлари жамланган. Афсуски, бу сарбаланд томни шоирнинг ўзи кўролмади. Аммо сал аввалроқ, 2015 йилда «Ўзбекистон» нашриёти шоирнинг 2015 йилда битган шеърларини «Эверест ва уммон» деган ном остида туҳфа қилганди. Бу китобни ўқиб, Абдулла Орипов шеърияти тамомила янги чўққиларни эгаллаганини, шеъриятнинг дунё миқёсига мавзуларига кўра ҳам, уларнинг талқинига кўра ҳам чиққанини, янги бадиият чегараларига етиб боргани, қалб шу янги бадиият марафонларини эгаллаш учун тамомила ва охиригача — то сўнгги учқунигача ёнганини кўрган, ижодкор феномени қудрати қанчалар бўлишидан лол қолган, ларзага тушган эдик. «Эверест ва уммон»ни Абдулланинг ўзи кўрди. Ўзи солган сарҳадлари уфқлар оша кетган масаррат боғига кирди. Бу китобида Абдулла Орипов дунёни чуқур тушунган ориф бир зот сингари киноя, истеҳзо, пичинг, ишора каби шеърият усулларидан одам ва дунёнинг шу замондаги фалсафасини яратди. Балки, бу ҳажв дунёси жуда аччиқдир ва баъзан жуда ҳазм қилиш оғирдир, аммо шу осон бўлмаган оламнинг ҳар бир фикрловчи инсон бошидан кечириб турган фалсафасидир. Биз ҳали бу ўзига хос янги шеърият оламининг ички моҳияти ва йўналишига, маъно ва мақсадларига етарлича кириб боролган, шоир орзу қилганча унинг шеърлари сир-синоатлари билан ошно бўлолган, уни кашф қилолган эмасмиз. Буни рўй-рост тан олмоқ керак. Ўқиб ҳайратимизни ичимизга солиб кетаверганмиз, ҳар ҳолда.\nОлам ишларининг барча-барча қирраларида зиддият, зиддият, зиддият кўрди: кўрдигина эмас, туйди, хаста юрак билан эмас, ўртанган, изтиробларда куйган юрак билан туйди. Абдулланинг шоир юраги хасталикни асло тан олмади, хасталикка бўйин бермади, унинг зарбалари остида увол бўлиб, тирқираб кетмади. Жуда кучли юрак эди Абдулланинг шоир юраги! Ҳаётининг охирги йилларида дунёнинг энг сарбаланд чўққиси Эверест — Жомолунгма ҳақида, дунёнинг энг ҳудудсиз баҳри муҳити Атлантика ҳақида шеърий сатрларда ўйга ботиши бежиз эмасди: ўзбек шоири буларни ўзи кўрди, ўзи беқиёс туйғулари билан ҳис қилди. Абдулланинг илк шеърлариёқ изтироблар ва зиддиятларга бегона эмасди. Булар инсонга туғилишданоқ, ҳатто она қурсоғиданоқ фикрловчи инсонга хос: улар табиат ва коинотдан инсонга ато этилмиш. Мана, ҳозир «НАСА» фазо суратларидан одамзодга маълум бўлаётир: Юпитердан тортиб Марсгача ва Қуёш атрофидаги барча Ер-Заминдан тортиб сайёраларда ҳаёт қайнаб ётади: уларда бир зум бўлсин сукуту сукунат йўқ! Коинот тинимсиз яратилиш жараёни ва жараён қийноқларида! Мана шу коинотдан келаётган қийноқларни адабиёт зиддият ва изтироб шиддатларида ифодалайди, тасвирлайди. Адабий санъатларда бунга қадим замонлар, Ватвот замонларидан бери тазод деб ном берилган. Навоийнинг «Басе, иссиғ-совуғ кўрдим замонда, Басе, аччиғ-чучук топтим жаҳонда» шу тазодни кўриб, Навоийни олам рўпарасида замонни қандай билганини тасаввур қилиш мумкин. Чексиз олам зиддиятлари фақат ичкари-ташқари, яқин-йироқ каби минглаб сўзлардагина эмас, балки фикрлаш тарзида, айниқса, шоирона фикрлаш тарзида олам ҳақиқатларининг мўъжизаларини дунёга образлар воситасида келтиради. Абдулланинг кейинги давр шеърларида зиддиятли фикрлаш ўзининг юксак ҳаётий чўққиларига кўтарилди. Шоир зиддиятли фикрлашнинг баъзан жуда гўзал меъёрлари, мутаносибликларини, уйғунликларини топди, баъзан меъёрлардан, мутаносибликлардан муболаға билан ошди. Зиддиятли фикрлашнинг бир қудрати шундаки, у одамнинг эсида муҳрланиб қолади, одамга жуда кучли таъсир қилади ва унда ғалаён қўзғайди. Баъзан меъёр бузилганда, ўқувчи «Ий-е, бу ҳақиқат эмас-ку! Бу бошқача-ку! Бунга ишониш қийин!» — дейди. Абдулланинг шоирона қудрати ифодаланган, 2015-йилда ёзилган «Янги аср манзараси» деган шеърига мурожаат этайлик:\n«Ҳамма бир-бирига боқар шукуҳсиз,\nТеграсин кўрмайди, юмуқдир кўзи.\nУлкан яйловдаги қалбсиз ва руҳсиз,\nТўдадан иборат гўё ер юзи…»\nБу шоирни чулғаб олган оний бир ҳаяжон, оний бир туйғунинг ифодасими? Шеър ижодида, шеър яратилишида онийлик — оний кайфият — бир зумда шоир қалбини чулғаб олиб, унинг устидан ҳукмронлик қиладиган кайфиятнинг ўрни ва аҳамияти беқиёс! Шоир ер юзида эндиликда алам ва забунлик саси ҳукмрон бўлиб қолди ва ундан энди омонлик йўқ, деб хулоса чиқаради. Айниқса, Шомда, Афғонда, Яманда юз бераётган даҳшатли хунрезликлар, вайронагарчиликларни кўриб, мушоҳада қилиб,\n«Черков қўнғироғин жаранги тинмас,\nҳар тонг минорадан таралар азон.\nУларнинг борлиги лекин билинмас,\nБепоён яйловда кезади инсон»\nдеган хулосага келади. Эҳтимол, бу фикрга баъзилар қўшилмаслиги мумкин. Лекин бепоён яйлов манзараси, ҳамма-ҳамманинг ялпи тарзда бир-бирига шукуҳсиз боқиши — булар охир замон манзараларими, ҳозирги замон одамлари шундай сезадиларми? Буларни ҳозирги замоннинг ҳақиқати деб биладиларми? Ёки бу шоирнинг фақат оний — биз индивидуал деймиз, — кайфияти ва ўша ондаги ўртанишлари, чексиз изтироблари натижасими? Атомлар, ракеталар, янгидан янги ваҳшат қурол-яроғлари инсоният бошига солаётган мислсиз қутқуми? Гар бу ўша қутқу бўлса, шоир уни апокалипсис манзарасидай таъсирли ҳақиқати билан ифодалаб беролган. Мирзо Улуғбекнинг тарих китобида юрт тарихига фожиалар бостириб кириб келаётганини улуғ олим ва улуғ шоир муаррих каби ифодалаб, «Ваҳм чумчуқлари чирқиллади», дейди. Абдулла Ориповнинг кейинги давр икки салмоқли китобда жамланган шеъриятининг мундарижаси ва мавзу йўналишларида мана шу изтиробли, ўта зиддиятли ҳол ҳоким эканини кузатиш мумкин…\nШоир яна ёзади: «Асрлар қаъридан келган бир сасдир: Умримда ҳеч қачон ҳақ бўлмаганман»… Қаранг, улуғ шоир «ҳақ бўлган эмасман», деб бир ҳақиқатини ифодаламоқда ва ушбу ҳақиқатнинг тагида фаросатли ўқувчи шоирнинг инсоний кечинмаларида ҳақлигини англамоқда. Мана булар ҳаммаси том маънода шоирона фикрлаш тазодлари — умуминсониятга хос зиддиятлардир.\nАбдулла Ориповнинг кейинги йиллар шеъриятига ер юзидаги инсониятни қаттиқ чирмаб олган, бениҳоя чуқур томир отиб бораётган зиддиятларнинг натижаси, ҳосиласи деб қарамоқ жоиз. Шоир наздида ер юзи инсоф ва виждон тинимсиз, аммо секин фарёд чекаётган майдон — поёнсиз яйловга айлана бормоқда. Шундай шароитда ўзини гоҳо овози юракларни ўртаган танҳо қушга менгзайди ва ўз ҳаётига қиёс қилади:\n«Ўша қушдек яшадим чўчиб,\nСизни хавфдан айладим огоҳ,\nКетолмадим кўкка ҳам учиб,\nТополмадим ерда ҳам паноҳ».\nБу каби дардли сўзлар, танқид учқунлари чарсиллаган фикрларни шоир 91-йилдаги бир суҳбатида: «Мен учун энг муҳими, шеъриятим халқим учун яшаб қоладими, йўқми, гап шунда. Изтироб юрагимда эримас тош бўлиб қолди», деб айтган эди. У рўй-рост очиқдан-очиқ айтган, кўп ишоралар қилган ва очиқ гапларида ҳам, ишораларида ҳам улуғ шоирлик башоратлари мужассам эди. Хондамир «Макорим ул-ахлоқ» китобида «Ёзувчилик иши чексиз олижаноблик намунасидир», дейди.\nАбдулла Ориповнинг ижоди, шеърияти мана шундай эзгулик ва олижанобликлар туғёнларидан бино бўлган эди. Халқимиз унинг безовта руҳини бу — ўлмас ижод руҳи деб алқагай ва озодликка, огоҳликка чақирган руҳ деб танигай!


”Чорсу” меҳмонхонаси тўлиқ қайта қурилади » Новости Узбекистана сегодня: nuz.uz\nНовости Узбекистана → ИҚТИСОДИЁТ ва БИЗНЕС → ”Чорсу” меҳмонхонаси тўлиқ қайта қурилади\n12-09-2017 17:03 0 1009 Рейтинг1 Чоп этиш\n”Чорсу” меҳмонхонаси тўлиқ қайта қурилади\nТуркиянинг Demir Group компанияси объектни ноль қийматида сотиб оллиб, шу ерда 2 йил мобайнида туристик ҳудудни яратишга $33 млн сарфлайди.\nДавлат инвестиция қўмитаси, Туризмни ривожлантириш бўйича давлат қўмитаси, Тошкент шаҳар ҳокимияти ва Туркиянинг Demir Group компанияси ўртасида туризм соҳасида инвестициявий ҳамкорликни ривожлантириш бўйича меморандум имзоланди. Ҳужжатга кўра “Чорсу” меҳмонхонаси тўлиқ қайта қурилиб, унинг ўрнига замонавий меҳмонхона ва бизнес маркази қурилади деб хабар бермоқда kommersant.uz нашри.\nDemir Group $33 млн.лик инвестиция ва ижтимоий мажбуриятлар ҳамда ўз ҳисобидан ажратилган ва жалб қилинган сармоя, тижорат банкларининг маблағи эвазига “Чорсу” меҳмонхонасини ноль қийматида харид қилади.\nМахсус туристик зона “Эски шаҳар” номини олиб, ўз ичига меҳмонхона, савдо маркази, ҳунармандлик устахоналари ва дўконларга эга туристик ҳудуд ва соғломлаштириш комплексларидан иборат бўлади.\nЛойиҳани амалга ошириш учун халқаро миқёсдаги меҳмонхоналар тармоғи ва брендига эга ҳамкор жалб этилади. Режага кўра 270 та хонага эга тўрт юлдузли меҳмонхона, дўконлар, спа ҳамда бино атрофида ободонлаштирилган, зарур инфратузилмага эга ҳудуд яратилади.\nШунингдек, мажмуага Ўзбекистонда илк бор океанариум ва унинг ичида сув ости ресторани – “Формула-парк” қурилади. Мажмуа ҳудудида соғлом турмуш тарзини тарғиб қилувчи “КоВорк-маркази”, амфитеатр, 7D хажмдаги кинотеатр, бассейн, фуд-корт ҳам қурилади. Лойиҳанинг амалга оширилиши натижасида 350та янги иш ўринлари яртилади.\nАйни вақтда меҳмонхона ҳудуди 1,9 гани ташкил қилади, кенгайтириш жараёнида майдон 4,9 гектарга етиши кутилмоқда.\nШунингдек InterTourism турзона ишга туширилгандан сўнг 7 йил муддатга даромад, мол-мулк, ер, ободонлаштириш ва ижтимоий инфратузилма, шунингдек Вазирлар Маҳкамаси қошидаги Республика ер жамғармасига мажбурий тўлов ҳамда солиқлардан озод этилади.\n“Эски шаҳар” ҳудудида яратиладиган тадбиркорлик объектлари, дўкон ва бошқалар 3 йилга даромад, ободонлаштириш ва ижтимоий инфратузилма, микрофирма ва кичик корхоналар учун ягона солиқдан озод этилади.\nФото: Pixland.uz, danlux.livejournal.com


Тез орада мукофот жамғармаси 10 миллион сўмга яқин бўлган блогерлар танловига старт берилади | Xushnudbek.uz\n06.03.2015\tin Blogerlar chempionati, Saralangan Битта фикр\nИлк чемпионатда жами 116 нафар блогер иштирок этиб, бутун чемпионат давомида 221 та блогпост ёзилган эди. Батафсил\nДастлабки чемпионат муваффақиятли ўтгандан сўнг, бизда чемпионатнинг иккинчи мавсумини ўтказиш иштиёқи кучайди. Аммо мазкур чемпионат келажаги бор лойиҳа бўлганлиги сабабли, унинг давомийлигини сақлаш учун фақат сон эмас, сифатга алоҳида эътибор бериш лозимлигини инобатга олиб, узоқ муддат бўлса-да, лойиҳа устида изланишлар олиб бордик, йўл қўйилган камчиликларни бартараф этиш ҳаракатида бўлдик.\nМана орадан салкам 1 йил вақт ўтиб, биз чемпионатнинг иккинчи мавсумига старт бериш арафасида турибмиз ва бу хабарларни Сизларга мамнуният билан етказяпман.\nДемак, Наврўз байрами кунида Ўзбек блогерлари чемпионатининг иккинчи мавсумига старт берамиз.\nМазкур чемпионатни олдингисига қараганда анча савияли ўтказишни ният қилганмиз. Хусусан, чемпионатнинг иккинчи мавсуми учун блогерларни бирлаштирадиган махсус портал ишлаб чиқилмоқда.\nШунингдек, соврин жамғармаси ҳам ҳазилакам эмас, албатта.\nҒолиблар қуйидаги совринлар билан тақдирланишади:\n“Ватанпарварлик мавзусида ёзилган энг яхши иш” – 750 минг сўм.\n“Ўзбекистонда ёшлар ҳаётини ёритган энг яхши блогер” – 500 минг сўм.\n“Ижтимоий муаммоларни ноодатий тарзда ёритган блогер” – бадиий китоблар тўплами.\n“IT Blog” – ҳамкоримиз UzInfoCom компьютер ва ахборот технологияларини ривожлантириш ҳамда жорий этиш маркази мазкур номинация бўйича 3 нафар блогерга 2 йил муддатга 500 мб. хостинг ажратади ҳамда танланган блогерларга www.index.uz техноблогида 3 та текин PR-мақола жойлаштириш ҳуқуқини беришади (аслида техноблогда битта PR-мақола жойлаш 150 минг сўм). Шунингдек, “IT Blog” номинацияси бўйича танлаб олинган блогерлар учун Index.uz техноблогида алоҳида саҳифа ҳам ажратилади.\n“Ўз ишларида ўзбек тилининг имло қоидаларига амал қилган энг яхши блогер” – Ўзбекистон Миллий энциклопедиялар тўплами (13 та том) ва Ўзбек тилининг изоҳли луғатлари тўплами (5 та том).\nШунингдек, ҳамкоримиз UzInfoCom маркази томонидан финалга йўл олган барча 10 нафар блогерларга 2 йил муддатга текин хостинг ажратилади. Бунда 1-3 ўринларни олган блогерларга 1 гб. ҳажмдаги, қолган 7 нафар финалчиларга эса 250 мб. ҳажмдаги хостинг тақдим этилади.\nАлбатта ҳақли савол туғилади: танловда қандай қатнашиш мумкин? Танлов шартлари билан қаерда танишса бўлади?\nУшбу саволларга тўлиқ жавобни тез кунда албатта етказамиз. Ҳозирча танловда қатнашишга доир энг керакли маълумотлар билан ўртоқлашмоқчи эдим:\nТанловда барча иштирок эта олади: шахсий блог юритадиганлар ҳам, умуман блоги йўқлар ҳам. Блоги мавжуд бўлмаган иштирокчиларнинг қатнашиш шартларини кейинроқ маълум қиламиз;\nТанловда ўзбек ва қорақалпоқ тилларида ёзилган ишлар қабул қилинади;\nТанлов 3 босқичда ўтказилади. 1-босқичда иштирокчилар сони чекланмаган, 2-босқичда энг яхши 30 нафар блогер саралаб олинади, финал босқичида эса 10 нафар блогер куч синашади;\nТанловнинг биринчи босқичида қатнашиш учун 2014 йил 1 апрелдан 2015 йил 1 апрелга қадар ёзилган блогпостлар тақдим этилиши мумкин. Шу сабабли, танловга старт берилишини кутиб ўтирмасдан, бемалол бугундан блог ёзишга киришишингиз мумкин;\nИзоҳ: мазкур қоидага қисман ўзгартириш киритилиб, 2015 йил 1 январдан буён ёзилган блогпостлар танловга қабул қилиниши белгиланди.\nТанловнинг биринчи босқичига 3 тагача ишлар тақдим этиш мумкин;\nИзоҳ: мазкур қоидага ўзгартириш киритилиб, ҳар бир босқич учун фақат битта блогпост топширилиши кераклиги белгиланди.\nБлогерлар исталган кўринишда блогпост ёзиши мумкин. Блогпост ҳажми чекланмаган. Блогпост шаклига (матн, фото, видео, аудио ва ҳ.к.) ҳам чеклов йўқ. Бу блогернинг ўз услубига ва креативлигига ҳавола.\nТанлов ғолиблари апрель ойининг охирларида аниқланади.\nҲозирча шулар. Сизга маслаҳатим, бугундан қўлга қалам олиб, блог юритишни бошланг. Танловда қатнашинг ва миллионерга айланинг! Барчангизга омад тилайман!\nблог блоггер блогер танлов ўзблог\t2015-03-06\nPingback: Блоггерлар чемпионати бошланди | UzTimes.uz


ИСТЕЪМОЛЧИ ТОМОНИДАН ГАЗНИ ЎҒИРЛАШ ФОЖИАГА ОЛИБ КЕЛДИ – Telegraph\nИСТЕЪМОЛЧИ ТОМОНИДАН ГАЗНИ ЎҒИРЛАШ ФОЖИАГА ОЛИБ КЕЛДИ\nТошкент вилояти Нурафшон шаҳри, “Обод турмуш” маҳалласи “Шоншуҳрат” кўчасида жойлашган икки қаватли уйда газ-ҳаво аралашмаси чақнаши ҳолати юз берди. Воқеа жойида ФВВ ходимлари билан биргаликда “Hududgaz Toshkent” газ таъминоти филиали ходимлари иш олиб боришди.\nЎрганишлар жараёнида, маиший эҳтиёж учун табиий газни ўғирлаш натижасида 2 қаватли бинодаги уйлардан бирининг хонасида табиий газ тўпланиши содир бўлганлиги аниқланди. Хонадон эгаси ҳисоблагични олиб ташлаб, газ қувурларини канализация сифони орқали улаб қўйиши, табиий газ сизиб чиқишига сабаб бўлган. Газ-ҳаво аралашмаси чақнаши натижасида бир киши вафот этди.\nФурсатдан фойдаланиб, “Hududgazta’minot” АЖ истеъмолчилардан табиий газдан фойдаланиш Қоидаларини бузмаслик, маиший фойдаланишда ностандарт газ ускуналари ва қўлбола мосламаларни ишлатмасликни сўрайди. Агар табиий газ сизиб чиқиш ҳолати аниқланса, зудлик билан хонани шамоллатинг ва 104 орқали диспетчерлик хизматига ёки 1104 рақамига қўнғироқ қилинг.\n“Hududgazta’minot” АЖ матбуот хизмати


11 Äåêàáðü 2019 12:21 329\nКонституциямизнинг 27 йиллик шодиёнаси арафасида Ўзбекистон Президенти томонидан қабул қилинган авф муносабати билан маҳкумларнинг ўз оилалари бағрига қайтарилиши уларга байрамга муносиб совға бўлди. Бу воқеа юртимизда олиб борилаётган инсонпарварлик сиёсатининг, халқимизга хос бағрикенглик, кечиримли бўлиш, олижаноблик ва меҳр-мурувват кўрсатиш каби эзгу фазилатларнинг амалий ифодасидир.\nНаманган тумани Курмак маҳалласида яшовчи Ўктамжон Жўраев ҳам Бош Қомус байрами арафасида оиласи бағрига қайтиб келди.\n“Президентимизга мингдан минг раҳмат. У кишининг меҳрибонликлари туфайли оилам бағрига қайтдим. Энди ҳалол меҳнат билан ўзимни оқлашим керак. Жамиятга фойдали инсон бўлишни истайман”, дейди Ўктамжон Жўраев.\nАфв этилган шахсларнинг оиласи ва яқинлари бағрига қайтариш, ижтимоий ҳаётга мослашиб, фойдали меҳнат билан шуғулланишлари, соғлом турмуш тарзини йўлга қўйиб, жамиятда муносиб ўрин топишлари учун уларга кўмак бериш юзасидан маҳаллий давлат бошқарув органлари ва жамоат ташкилотлари зарур чора-тадбирларни амалга оширмоқдалар.\nНаманган вилояти ҳамда туман ҳокимлиги, жамоат ташкилотлари вакилларидан иборат гуруҳ Курмак қишлоғига бориб, Ўктамжон Жўраев хонадонида бўлди. У билан самимий суҳбатлашилди, совғалар топширилди, келгуси режалари ҳақида ўртоқлашдилар.\n“Илгарилари, кимдир қамоқдан келса, барча ундан ўзини олиб қочарди. Президентимизга мингдан минг раҳмат, у кишининг инсонпарвар сиёсатлари туфайли собиқ маҳкумларга бўлган муносабат ҳам тубдан ўзгарди. Уларнинг ҳолидан энг катта раҳбарларнинг ўзлари хабар олишаётгани жудда катта нарса. Инсоннинг ижтимоий ҳаётга мослашишида бу муҳим аҳамият касб этади”, дейди 70 яшар маҳалла фаоли Аъзамжон ота Бадалов.


Россияда кечки теледастурлар ҳамда фильмлар намойиши вақтида реклама қўйишни тақиқлашмоқчи | Xushnudbek.uz\n21.10.2013\tin Суд-ҳуқуқ, Хориж Фикр билдиринг\nКечагина сайтда “Рекламалардаги қонунбузарликлар” номли мақола чоп этган эдим. Буни қарангки, шу мавзуга оид бошқа бир янгиликка кўзим тушиб қолди.\nРоссия думаси кечки теледастурлар ва фильмлар намойиши вақтида реклама қўйишни тақиқлаш ҳақидаги қонун лойиҳасини кўриб чиқмоқда. Мазкур қонун лойиҳаси бир қатор депутатлар томонидан тайёрланган. Бу ҳақида “Гарант” ҳуқуқий портали хабар бермоқда.\nҚонун лойиҳасига кўра, бегим кунлари соат 19:00 дан 23:00 гача эфирга узатиладиган теледастур ҳамда фильмлар намойиши вақтида рекламалар билан узиб қўйиш тақиқланади. Шунингдек, мазкур қонун лойиҳаси, дам олиш ҳамда байрам кунлари соат 11:00 дан 23:00 гача намойиш этиладиган теледастур ҳамда фильмлар ўртасига реклама жойлашни тақиқлайди.\nМазкур ўзгартиш “Реклама тўғрисида”ги Федераль қонуннинг 14-моддаси 4-қисмига киритилиши кўзда тутилмоқда.\nМазкур қонун лойиҳасини илгари сурувчилар фикрига кўра, реклама бутун ён-атрофимизни эгаллаб олган: кўчада, жамоат транспортида, радио ва телевиденияда. Лекин бир томони бор-ки, агар кўчадаги рекламаларни кўришни ва ўқишни хоҳламасак, бемалол юз ўгириб кетишимиз мумкин. Лекин телевиденияда бунинг имкони йўқ. Ҳаттоки, реклама овозини ўчириб қўйганинг билан, барибир кутган фильминг бошлангунгача экранга қарашга мажбур бўласан. Депутатлар фикрича, бундай рекламалар нафақат фильм ёки теледастур ҳақидаги таассуротларга салбий таъсир қилади, балки томошабиннинг ортиқча вақтини ҳам ўғрилайди.\n“Агарда ушбу қонун кучга кирса, фуқаролар ўз вақтидан унумли фойдалана олиш ҳамда теледастур ва фильмлардан тўлақонли завқланиш учун имконият яратади”, – дея ҳисоблашмоқда депутатлар.\nБизда ҳам шундай қонун бўлса-ми? Мазза қилиб реклама кўриб ўтирганимизда, бирдан сериал қўйиб юбориш ҳолатлари йўқолармиди )))\nҚонун реклама Россия ўзгариш хориж\t2013-10-21


Қобул ғарбида кучли портлаш рўй берди (Видео) - Darakchi\nҚобул ғарбида кучли портлаш рўй берди (Видео)\nДУНЁ 07.08.2019, 15:47\nTolo News телеканали хабарига кўра, Афғонистон пойтахтида рўй берган портлаш натижасида 18 киши ҳалок бўлди, яна юздан ортиқ киши эса яраланди.\nХудкуш террорчи шаҳар ғарбида жойлашган полиция маҳкамаси олдида автомобилда ўзини портлатиб юборган. Портлаш тонгги тиғиз пайт кўчада одамлар гавжум бўлганда рўй бериши оқибатида яраланганлар сони кўпчиликни ташкил этган. Жабрланганлар орасида аёллар ва болалар ҳам борлиги айтилмоқда. Терррорчилик учун жавобгарликни “Толибон” гуруҳи ўз зиммасига олди.\nКоронавирусдан вафот этганлар сони 106 кишига етди\nЭксперт коронавирус эпидемиясининг пасайиши мумкинлигини айтди\nКоронавирус caбабли қашқадарёлик 4 нафар талаба Хитойдан олиб келинди


YouTube ўтган йили коронавирус пандемияси авжига чиққан пайтда вакциналарга қарши нотўғри маълумотларни тақиқлашга уриниб кўрган эди.\nYouTube ширкати платформада вакциналар ҳақида бўҳтон тарқатиб келган фойдаланувчиларни блоклади. Бу ҳақда The Associated Press (AP) агентлиги хабар бермоқда.\nСайтда бундан буён фойдаланувчиларга тасдиқланган вакциналар, масалан, грипп ёки қизамиқ вакциналари хавфли экани ёки касаллик келтириб чиқариши ҳақидаги асоссиз тахминларни илгари суришига йўл қўйилмайди.\nАйни дамда бутун дунё бўйлаб кўпчилик тасдиқланган COVID-19 вакцинаси билан эмланишга ошиқмаяпти. YouTube ўтган йили коронавирус пандемияси авжига чиққан пайтда вакциналарга қарши нотўғри маълумотларни тақиқлашга уриниб кўрган эди.\n«Коронавирусга қарши эмлашлар ҳақидаги ёлғон даъволар умуман вакциналар ҳақида нотўғри маълумотларга етаклаётганига гувоҳ бўляпмиз. Ҳозирги кунда COVID-19 билан бошлаган ишимизни бошқа вакциналарга кенгайтириш ҳар қачонгидан ҳам муҳимдир», дейилади YouTube эълон қилган баёнотда.\nБунга қадар минглаб обуначига эга бўлган фойдаланувчилар YouTube платформасидан фойдаланиб, ўнлаб йиллар давомида хавфсиз қўлланиб келинаётган вакциналар ҳақида одамларда хавотир уйғотиб келаётганди. Чоршанба эрталаб ғойиб бўлган каналлар орасида атроф-муҳит ҳимоячиси Роберт Кеннеди раҳбарлик қилган ташкилотнинг YouTube канали ҳам бор.\nКеннеди AP агентлига электрон почта орқали ёзган мактубида тақиқни танқид қилди: «Цензура ва махфийлик демократия ёки соғлиқни сақлашни илгари сурган ҳолат тарихда бўлмаган».\nYouTube нечта аккаунт ўчирилгани ҳақида маълумот беришдан бош тортди.\nЯнги сиёсатга кўра, Жаҳон соғлиқни сақлаш ташкилоти каби соғлиқни сақлаш органлари томонидан тасдиқланган ва ҳозирда қўлланилаётган вакциналар ҳақидаги ҳар қандай нотўғри маълумот YouTube саҳифаларидан ўчирилади. Вакциналар хавфли экани ёки саратон, бепуштлик ёки аутизм каби хасталикларни келтириб чиқариши мумкин экани ҳақидаги асоссиз даъволар илгари сурилган видеолар ҳам ўчирилади.\n«Вакциналар ёрдам бериш ўрнига зарар етказади, деган қараш кўплаб нотўғри маълумотнинг асосида ётади», деди Виржиния ҳамдўстлик университети тиббиёт мактаби профессори Жанин Гидри.\nУнинг сўзларига кўра, агар тўғри қўлланилса, янги қоидаларнинг таъсири ижобий бўлади. Масалан, боласини эмлаш ёки эмламаслик ҳақида бир қарорга келиш учун Интернетдан фойдаланаётган ота-она асоссиз даъволарга йўлиқмайди.\nАммо YouTube платформасини вакциналар борасида нотўғри маълумотлардан бутунлай тозалаш осон бўлмайди.\nСайтга синовдан ўтаётган вакциналар ҳақида тасдиқланмаган даъволарни юклашга изн берилади. Қолаверса, фойдаланувчиларга вакцинадан кейин ўзларини қандай ҳис қилишгани ҳақида видео юклашга рухсат берилади, аммо канал эгаси бундан олдин вакциналар ҳақида нотўғри маълумот тарқатмаган бўлиши керак.\nИнтернет технологияси ширкатлари COVID-19 фонида вакциналар ҳақида нотўғри маълумотларга қарши курашиб келаётган бўлишига қарамасдан, асоссиз маълумотлар ҳали ҳам платформаларда катта аудиторияга эга.\nМарт ойида Twitter COVID-19 вакциналари ҳақида асоссиз даъволар илгари сурилган постларга фойдаланувчини огоҳлантирувчи изоҳ қўша бошлади ва бундай хабарларни қайта-қайта тарқатган аккаунтлар четлатилишини билдирди. Бундан аввалроқ Instagram платформасига эгалик қиладиган Facebook ширкати COVID-19 вакциналари бепуштликка олиб келиши ёки уларнинг таркибида назорат микрочиплари борлиги ҳақидаги даъволарни тақиқлаган эди. Февраль ойида Facebook вакциналар заҳарли экани ёки аутизм каби муаммоларига олиб келиши мумкинлиги ҳақидаги даъволарни ўчира бошлади.\nШунга қарамасдан, вакциналарга қаршилар Facebook, Instagram ва Twitter каби платформаларда фаол бўлиб, китоб ва видео сотишда давом этмоқда. Facebookда COVID-19 вакцинаси ҳақидаги нотўғри маълумотлар шунчалик кенг тарқалганки, АҚШ президент Жо Байден июль ойида вакциналар ҳақида ёлғон маълумот тарқатувчиларни «одамларни ўлдиришда» айблади.\nРоскомнадзор RT каналларини ўчиргани учун YouTubeни блокировка қилиши мумкин


МХХ ходими 159-модда бўйича айбланди\nЎзбекистон Ҳарбий судининг очиқ сайёр суди 2 декабрь куни Жиззахда 6 киши устидан ҳукм чиқарди. Судланувчилар орасида Миллий хавфсизлик хизматининг собиқ ходими ҳам бор эди.\nЎзбекистон инсон ҳуқуқлари жамиятининг Жиззах вилояти бўлими раҳбари Бахтиёр Ҳамроевнинг “Озодлик” мухбирига айтишича, МХХнинг эндиликда собиқ ходими Фарҳод Холматов ўзи билан бирга судланган “Ҳизб ут-таҳрир” диний оқими аъзоларидан пора олганликда айбдор топилган.\n“Ф.Холматов қаматиб юбориш билан қўрқитиб, 1999 йилда бахмаллик диндор йигитдан 40 дона терак сўраган. У олиб келиб бормаган. Мазкур иш ўша пайтдан буён чўзилиб келаётган эди. Бошқа судланганлардан ҳам Ф.Холматов шелуха, дераза ойнаси ва бошқа нарсаларни пора сифатида олган”, - деди Б.Ҳамроев.\nФ.Холматов, шунингдек, Жиноят кодексининг 159-моддаси 3-қисми “б” банди (конституциявий тузумга тажовуз қилиш уюшган гуруҳ ёки унинг манфаатларини кўзлаган ҳолда содир этилиши) бўйича ҳам айбланган. Суд ҳукми билан у 15 йилга озодликдан маҳрум этилди.\nБ.Ҳамроевнинг сўзларига кўра, судланганлардан Нағмиддин Жувашев 17 йилга, Абдуваҳоб Абдумансуров 12 йилга, Наби Мустафоқулов 5 йилга қамалган. Юсуф Абдумансуров эса 7 йиллик қамоқ жазосига ҳукм қилинган, лекин 2002 йилги амнистия бўйича жазодан озод қилинган. Матлуба Ўринбоевага 5 йиллик қамоқ муддати эълон қилинган бўлса-да, уч йил синов муддати белгиланган.\nСуд мажлисларида қатнашган Б.Ҳамроевнинг таъкидлашича, ҳукм ўқилишида адвокатларнинг бирортаси ҳам иштирок этмаган. Ҳукм ҳам тўлиқ ўқилмасдан, баъзи жойлари ташлаб кетилган. Муҳим кўрсатма берганларнинг кўрсатмалари ўқилмаган.\nБ.Ҳамроев “Ҳизб ут-таҳрир”га аъзоликда айбланиб, озодликдан маҳрум этилган жиззахликлар сони тахминан 300 нафарга яқинлашиб қолганини билдирди.


Вазир Шерматов ҳақ бўлиб чиқди: мактаб ходимлари ўртасидаги «саботаж» сабаб таълим қурбон бўлмоқда | Dunyo News | Дунё янгиликлари. Ўзбекистон ва дунёдаги барча янгиликлар. Сўнги хабарлар. Сўнги янгиликлар\nВазир Шерматов ҳақ бўлиб чиқди: мактаб ходимлари ўртасидаги «саботаж» сабаб таълим қурбон бўлмоқда\nВазир Шерматов ҳақ бўлиб чиқди: мактаб х...\n16:32 / 14 Sep\nҚашқадарё вилояти Яккабоғ туманидаги 39-умумтаълим мактаби ўқувчилари янги ўқув йилида партасиз синф полида ўтириб дарсда қатнашгани ҳақида тасвирлар тарқалиб, мунозараларга сабаб бўлди.\nХалқ таълими вазири Шерзод Шерматов бу ҳолатдан очиқдан-очиқ оғринганини яширмади. Ушбу ҳолатни вилоят прокуратураси назоратга олгани айтилди.\nKun.uz мухбирлари асл ҳолатни ўрганиш мақсадида Яккабоғ туманида бўлди ва қурилиш ишлари кечикиб кетганми, деган саволга ҳам жавоб излашди.\nМаълум бўлишича, чиндан ҳам ўтган йили Халқ таълими вазири Шерзод Шерматов бу мактабни ўзи ўрганган. Натижада, мактаб давлат дастури асосида капитал реконструкция қилиниши белгиланган. Вилоят ҳокимлиги инжиниринг компанияси билан «AVANGARD GIDRO EKSPRESS» МЧЖ ўртасида шартнома тузилиб, таъмирлаш ишлари бошлаб юборилган.\nДиректор Шуҳрат Қосимовнинг айтишича, мактаб 1975 йилда қурилган ва узоқ йиллар давомида таъмирталаб бўлиб келган.\nШ.Қосимовга кўра, мактаб ҳали расман қабул қилиб олинмаган, лекин бино ичидаги таъмирлаш ишлари деярли тугагани учун янги ўқув йилини бошлашган. Мактабда етарли даражада эски парта-стуллар мавжуд. Марказдан янги парталар олиб келиш кўзда тутилган ва бу ҳақда директор Қашқадарё вилояти ХТБга 2 сентябр куни хат чиқарган.\nТармоқларда ўқувчиларнинг ерда ўтириб дарс тинглаётгани тасвирлари тарқалгач, янги парталар мактабга зудлик билан етказиб берилган. Айни пайтда мактаб мебеллари шу ерда йиғилиб, синфхоналарга жойлаштирилмоқда.\nШуҳрат Қосимов ҳолатни тасвирга олиб тарқатган ўқитувчи — Наргиза Суюновани нохолис дея таъкидлади. Сабаби, Суюнованинг акаси, янгаси ҳам шу мактабда чет тили фанларидан дарс беришади ва директор билан ёмон муносабатда. «Суюнова мана шу йўл билан менинг ишлашимга тўсқинлик қилмоқчи», дея ҳисоблайди директор.\n«Менинг ўзимни қаерда чиқарса, камчилигимни айтса розиман. Лекин ўқувчилардан фойдаланишига қаршиман. Ўқитувчи мактабда дарс ўтиш мумкин бўлган бошқа синфхоналар бўла туриб, айнан ўша партасиз хонага кириб дарс ўтган ва ҳолатни тасвирга олган», — деди директор.\nЎша куни синф полида ўтирганлар — 5-«а» синф ўқувчилари экан. Наргиза Суюнова уларга она тили ва адабиёт фанидан дарс беради. Ўқитувчининг айтишича, 6-7 сентябр кунлари синфда парталар бўлмаган. Ўқувчиларнинг оёғи толгани учун дарс чоғида полга ўтириб олишларига рухсат берган. Видеони эса 7 сентябр куни тушириб, ижтимоий тармоқларга жойлаштириш учун блогерга ташлаб берган.\nНаргиза Суюнова ҳақиқатан ҳам акаси ва янгаси шу мактабда ишлаши, улар директор билан зиддиятга бориб қолганидан хабардорлигини айтди. Суюновага кўра, ҳолатни тасвирга олиб тармоқларга жойлашидан акаси Обид Суюновнинг хабари бўлмаган.\n«6 сентябр куни хонада парталар йўқлигини синф раҳбарига билдирдим. 7 сентябр куни яна 5-«а» синфга дарсим бор эди. Кирсам, парталар ҳалиям йўқ экан. Директорни излаб тополмадим. Кейин тасвирга олишга мажбур бўлдим. Очиғи, мактабимизга шунчалик эътибор берилиб, чиройли таъмирланганидан жуда қувондим. Аммо бу ҳолатдан жуда хафа бўлдим.\nМен аввал ҳам директорнинг ноқонуний хатти-ҳаракатлари ҳақида туман прокуратураси, халқ таълими бўлими, Президент қабулхонасига мурожаат қилганман. Аммо мурожаатларим юзасидан қониқарли жавоб олмаганман», — деди Наргиза Суюнова.\nСуюнованинг маълум қилишича, директор Ш.Қосимов март ойидаги умумхалқ ҳашарида қилинган ҳашар учун июн ойида ойлик маошдан ушлаб қолиш бўйича ўқитувчилардан розилик хати ёзишларини талаб қилган. Ўша вақтда ҳам Суюнованинг эътирози сабаб бу ҳаракат охирига етмаган. Бундан ташқари, Мустақиллик байрами муносабати билан таътил эълон қилинган бўлса-да, директор 4 сентябр куни педагогик кенгаш ўтказиш учун ўқитувчиларни мактабга чақирган. Келмаганларга қонуний чора кўришини маълум қилган.\nСуюнова мактабда айрим ўқитувчилар буёқ ҳидидан заҳарланиб ҳушидан кетиб қолгани, натижада қишлоқ поликлиникасида ётишига тўғри келганини қўшимча қилди. Умуман, олганда шу каби ҳолатлар сабаб директорни ўз ишига номуносиб, дея ҳисоблашини билдирди.\nБу гап қанчалик ростлигини билиш мақсадида ҳудуддаги оилавий поликлиникада ҳам бўлдик. Поликлиника катта ҳамшираси Муқаддас Раупова мактабдан бирор ўқувчи ёки ўқитувчи буёқ ҳидидан соғлиги ёмонлашиб мурожаат қилмаганини айтиб ўтди.\nМактабнинг ота-оналар кенгаши раиси Самадулла Эшмуродов полда дарс олаётган ўқувчиларнинг тасвири интернет тармоқларида тарқалгани, Шуҳрат Қосимовнинг қай тарзда директор этиб тайинлангани бўйича ўз муносабатини билдирди. Эшмуродов директорни ота-оналар сайлагани, вакил сифатида унинг фаолиятидан қониқишини билдирди. Аксинча, ўқувчиларнинг ижтимоий тармоқларда тарқалган видеоси кўпчиликни норози қилганини айтиб ўтди.\nЎша куни видеотасвирга тушиб қолган ўқувчилардан бири ва унинг онаси билан ҳам суҳбатлашишга муваффақ бўлдик.\n«Ўқитувчимиз бизни видеога олмаслиги керак эди. Ҳамма жойга чиқиб кетдик, Россияларгача етиб борган. Тоғамлар видеони жўнатяпти. Озгина сабр қилганда мана, парталарга эга бўлардик, дарс ҳам ўтардик», — деди 5-«а» синф ўқувчиси Муштарий Холбоева.\nМуштарийнинг онаси Насиба Олтиева ҳам қизи мактабга келишдан безиб қолганини билдирмоқда.\nХўш, капитал таъмирга тушган мазкур мактабга нега парталар ўз вақтида етказиб берилмади?\n«AVANGARD GIDRO EKSPRESS» МЧЖ бош муҳандиси Тошпўлат Эшқувватовнинг айтишича, 3 миллиард сўмдан зиёд маблағ сарфланиб, айни вақтда мактабнинг ички қисмида деярли таъмирлаш ишлари якунланган. Мактабни тўлиқ топшириш шартнома бўйича жорий йилнинг 6 октябрига белгиланган ва ҳали уларда муддат бор. Яъни, янги парталарни етказиб бериш учун уларда ҳали муддат бўлган. Мактаб биноси ичини тўлиқ таъмирлаб бўлган уста-қурувчилар ҳозир асосан мактаб ҳовлиси ва ташқи қисмида ишини давом эттиришмоқда.\nҚашқадарё вилояти халқ таълими бошқармаси ахборот хизмати раҳбари Жавоҳир Рустамов билан телефон орқали боғланиб, нега мактабга янги парталарни етказиб бериш кечиккани, умуман, янгидан таъмирланган мактабларга жиҳозлар қай тартибда, ким томонидан етказиб берилиши кераклигини сўрадик. Афсуски, Рустамов бу саволимизга жавоб бера олмади.\nОчиғи, шундоқ ҳам соғлом муҳит бўлмаган бир жамоа ҳақида якдил хулоса қилиб бўлмайди. Шуниси аниқки, бугун қайсидир ўқитувчига ёқмаган директорни раҳбарликдан бўшатиб юбориш оддий жараён эмас. Директорни бирор мансабдор, мудир ёки ҳоким ҳам тайинламайди. Номзодни ота-оналар кенгаши муҳокама этади, халқ депутатлари туман кенгаши тасдиқлайди. Кенгашнинг тасдиқлаши ҳам хўжакўрсинга эмас, номзод ўз дастурини тақдим этиши керак. Агар берилган ваъдалар бажарилмаган тақдирда, раҳбарликда қолиш-қолмаслиги кун тартибига чиқади.\nЯккабоғдаги ҳолат эса бир-бирини тан олмаслик, ҳамжиҳат бўлиб ишламасликдан бошқа нарса эмас. Ўртада ўқувчилар изза, ота-оналар норози.


ЎзА - Ўзбекистон металлургия комбинатида йирик ишлаб чиқариш цехи ишга туширилди\n29.08.2018 11:51 Чоп этиш версияси\nДавлатимиз раҳбари ўтган йили 18 август куни “Ўзбекистон металлургия комбинати” акциядорлик жамиятига келиб, унинг ишлаб чиқариш қуввати ва молиявий-иқтисодий ҳолатини тубдан яхшилаш чора-тадбирларини белгилаб берган эди. Бугун улар босқичма-босқич амалга оширилиб, кутилган натижаларни бермоқда.\n2018 йил 29 август куни комбинатдаги кўплаб инвестиция лойиҳаларидан бири – ферроқотишмалар ишлаб чиқариш цехини ишга тушириш маросими бўлди. Тадбирда корхона ишчилари, соҳа мутасаддилари, хорижлик инвесторлар иштирок этди.\nШавкат Мирзиёев янги цехнинг технологик жараёнини кўздан кечирди. Жанубий кореялик ҳамкорлар билан суҳбатлашди. “Ўзбекистон металлургия комбинати” акциядорлик жамиятининг инвестиция дастурига оид тақдимотлар билан танишди.


Nusrat Rahmat: МОСКОВДАН НОМАЛАР. № 3\nМОСКОВДАН НОМАЛАР. № 3\nПайшанба бирла жума ўтди. Аввал худога шукроналар ўқуб, бундоқ фароғатдан бенасиб қилмагайсан, ямон ҳамроҳ, ҳамхона офати жондур, андин ўзинг сақла, дедим, аммо билурсизларким, бандаси беқаноатдур, ношукурдир. Уч шаби рўз кечган эрди зиқ бўлдим, дилим косаси ҳасратга тўлди. Тағин тангрига илтижо этдим: «Москов шаҳринда забони узилган гунгга, қулоғи қирқилган карга айлантириб қўйма. Ғариблик бирла мусофирлик азоби устихондан ўтди. Бир сўфитабиат ҳамроҳ юборким, ул мўмин бирла адолат, диёнат ва охират ҳақинда суҳбатлар қурайлик». Иншооллоҳ, оҳу-зорим осмону фалакка етди чоғи, эшик нозиктаъблик бирла тақиллади. Бирор заифа келдиму, номаҳрамлик бўлмасун деб, яктагимни елкамга олдим. Магар заифа бўлса, қандоқ муомила қилурман, деб андишаларга бордим, то ҳаттоки шайтони лаин каминани ножоиз йўлларга бошламоқ пайида ҳам бўлди, лек гуноҳга юз ўгурмасликка қарор айлаб эшик очдим. Остонада денглар, эмди қиличдай хушқомат бир йигит турур эрди. Эҳтиром сақлаб: «Ассалому алайкум, устози муҳтарам», деди. Ўзга осмон тагинда она каломни эшитмоқ – бисёр ҳузурбахш ҳамда серҳаловат эрди; дилим завқ олиб, қарочуғимда ёш айланди. «Ваалайкум ассалом!» дедим фақир ҳам қироат бирла. Ногаҳоний шогирд қучоқ очиб, каминани бағрига босди. Дедики: «Сиз муҳтарам зотни фалон йилдан бери билурман ва эҳтиромим бисёрдур. Зеро, сизни кўрмоқликдан сарбаланд-у сарафроздурман!» Бисёр ва боз бисёр мамнунлик топдим. Ана дейман заковат; боз тағи орифлик бирла маъруфлик! Анинг ўзи бисёр эмин, суханронлиги шоҳис¬та эрди. Мисоли юз йиллик қадрдондек апоқ-чапоқ бўлдик. «Мани Шарқий деюрлар, давом берди шогирдим, заковатпешалик бирла, тўлуғ номим – Шарқий ибн Ота Араб Бухорий». «Бундоқ бўлса, асли Бухорои шарифдандурсиз?», савол айладим. «Бале, деди, зукко ва аълофаҳм устозларнинг садағаси кетсанг арзир».\nГапдан гап чиқиб, шу нарсалар аён бўлдики, (магар деганлари чин бўлса) падари бузруквори араб, модари муҳтарамайин тожик, ўзи бўлса ўзбек экан. Тағи дедики; «Етти тилни билурман, уч забонда шеър битурман». Бир маҳал денглар, Қуръони шарифдан шундоқ сураъ қироат қилдики, тукларимга жон кирди. Ҳай, ҳай, дедим сани тарбия қилгоннинг падарига раҳмат! Бухорои шарифда ҳам, Тошкану Московда ҳам уйи бор эмиш. Ўзи олими бозарба, шоири зукко (гапини шеър қилиб айтади) экан. «Эй шогирди камолрас, дедим, андак андеша тутиб, магарким уй учта бўлса, хотун ҳам...» «Эй устози пурҳавас, деди бош эгиб, бир қошуқ қонимдан кечинг, эмди, вақтида шундоқ гуноҳ қилганмиз». Фатво бердимки, бу шариатда раводур, хижолат тортмоқ чикора?! Гуфтигўйимиз авжига чиқди. Аён бўлдиким, казо-казо зотлар ва пешволар бирла ҳамнишин-у ҳамроз бўлган экан. Жайхун бирла Сайхун аролиғинда ани билмайдурғон киши чиқмоғи амри маҳол эмиш. Шарқий фақат ўзини улуғламай бот-бот каминани ҳам сифатлар, ҳамду сано ўқурди. Бу ҳолдан сарафроз ўлмоқни ҳам, ҳижолат чекмоқни ҳам билмасдим. Ҳа, тиллотабиат эрди бу одам. Чунони бамисли Искандар хуррак тортмас, шаробни оғзига олмас; Дерсу Узаладек сержоғ-у бефаҳм эмасди. Гапини етти ўлчаб гапирар, иззат-одобни жойига қўйиб қўярди.\nУстозу шогирд то нисфишаб суҳбат қурдик. Бевафо умрнинг бебақо ташвишлари, пул топмоқ, рўзғор тебратмоқ хусусинда ҳасрату надоматлар бўлди. Шар¬қий– Саъдий, Ҳофиздан байтлар, рубоийлар ўқуб, нопок амалдорларга нафрат ўқирди. Аён бўлдиким, ҳақиқатгўйлиги сабаб, бисёр мусибатлар чеккан экан. Зукколик ила миллат хусусинда жонсўзликлар қилар, ғайридинларга нописандлик кўрсатарди. Нопок эркаклар, қаллоб шогирдлардан андоқ нафратландики, ҳадди йўқ.\nВақти саҳар шаҳарга йўл олдим. Вақти шом кулбамга ихтиёр этсам, шогирд шеър бирла пешвоз чиқди.\nЭй устоди меҳрдор,\nШарқий сизга интизор!\nДедимки: «Зукко ҳамда ҳозиржавоб шогирднинг садағаси кетсанг. Бундоқ жаннати одам бирла ҳамхонаю ҳамсуҳбат бўлмоқ...» у суханимни кесиб, давом берди: «... савобларга тўлмоқ». Зуд ўтмай, ул садоқатманд шогирд чой келтурди ва камина ҳаловатдан ийиб кетдим. «Мулло Шарқий, дедим, сизни каминага худонинг ўзи юборди; баръакс дилхуну дилранж бўлур эрдим. Экки банда ҳамхона бўлди – ман қон қақшадим. Деди: «Сизга озор етказган нонкўрга худо жазо берсун! Неки хизматларингиз бордур каминаи камтарин камарбастадур!» Жавоб айладим: «Шу каломнинг ўзи кифоя ва андин сарафрозман.»\nБадазон хушчақчақлик қилдик. Шеърхонлик, латифгўйлик бўлди. Бир маҳал савол айладимки: «Эй шогирди баркамол, хотун учта деган эрдингиз, бала-чақачи?» «Бала -бор-у, чақа йўқ, чақа бор-у ақча йўқ», суханбозлик қилди у. Эй дедим, офарин сандай зуккога. Шарқий бўлса шакаргуфторликда давом этарди:\nУстоз отадан улуғ,\nДили шафқатга тўлуғ.\nШарқий шудир ҳақ йўли –\nТабаррук устоз пули!\nВо баччағар, дедим ичимда, бу нимага шаъмаю ишора қилди? Ё шаҳри мусофирда камхарж бўлиб, пулга зориқиб қолдими?! Боз андак танаффус ўтказиб, савол айладим: «Эй шогирд, пул дегани қўлнинг киридур ва ул бебақо-ю бесамардур. Магарким, бесармоядурсан – ранж тортма!» Деди: «Аълофаҳм устозларнинг қурбони бўлсанг арзир.» Жомадонимни шартта очдим-у, бойламадан фалон сўмни олиб, қўлига тутқаздим. Дили равшан тортиб, кифригига нам олди. Қўлимни ўпмоққа харчанд азм қилди – имкон бермадим. «Устози бузруквор, ушбу саховатингиз ўн бўлиб қайтгай», деди.\nАйни шом маҳали фалаки бебақонинг кечмишлари борасинда гуфтигўй қилиб турган эдикки, эшиб очилиб, остонада экки жонона юз кўрсатди. Ушбу жувонларни таъриф этадурғон бўлсам, уларнинг ҳар бири бир парипайкарга баробар эканлигини таърифлаб ўтмоқ ҳам қарз, ҳам фарздур. Ана ҳақиқ лаблар-у, ана хипча беллар! Яноқларнинг гулгунлиги, чеҳраларнинг беғуборлиги, кўкракларнинг баркамоллигини бирма-бир таъриф этадурғон бўлсам, гуноҳга ботишдан чўчурман. Вой сани... Кўзларнинг хуморлиги, гилосранг лабларнинг ташналигини кўруб, хаёл қилдимки, бу ҳам оллоҳнинг бир инояти ва биз бегуноҳ бандаларга кўрсатган кароматидур.\nАлар ўзларини ичкари олиб, Шарқий бирла гарму жўшон кўришдилар, ҳолпурсликлар, шакаргуфторликлар қилдилар. Англадимки, қўҳна ўйношлардур. Бадазон икковлон Шарқийни силаб-сийпашга, ялаб-ясқашга киришдилар. Камина бу ножоиз ҳолдан андак ҳижолат тортиб, каловланиб, бо дағи эсанкираб қолганимни гарданига олмоғим жоиздур. Бир замон алар мандан тариқча ҳам тап тортмай, бир-бирларига андак бешарм-у беҳаё гапларни айтишга киришдиларки, фақир бисёр дилтанглик тортдим. Жувонларнинг серишваси шогирдимга савол айлаб қолди. «Шарқий, бу амаки кимдур?» Илло унинг сўроғидан: «Нечун бу бефаҳм чиқиб кетмайдур», деган сўроқни ўқудим. Ҳамхонам хориж тилинда бепарво жавоб айлади: «This is mai costrate negvо. ( Менинг бичилган малайим) Тушунмаган бўлсам ҳамки ани хотирга олдим. Беҳаё заифалардан бири нимлуч бўлғоч, тоб беролмай, ташқари равона бўлдим. Фикр қилдимки, Искандар бирла Дерсу Узала бу бетавқиф шогирддан чандон устун эрдилар. Қайтиб кулбамга кирмоққа юзим чидамади ва шаби дароз совуқ кўчаларда дарбадар бўлиб юрдим. Эй Карими қудратнок шу ситаминг ҳам бор эрдими, деб зор-зор, чун абри навбаҳор йиғлаб, илтижо этгоним бутурур.\nНе гуноҳлар қилган эрдим, эй тангрим,\nКўча-куйда бани сарсон қилдинг-о.\nУстихондан ўтди Москов савуғи\nМусофирни зору гирён қилдинг-о!\nСадо бергил умматингга Муҳаммад,\nМан – фақирни мисли хазон этдинг-о,\nЗор қақшарман эмди билсанг то саҳар\nҚақшатдинг-у, тағи ҳайрон этдинг-о!\nСаҳарда ҳам уйимга кирмай, сабоқхона томон йўл олдим. Лекин дилим беҳад ғаш эрди, кўзимни уйқу босарди. Шарқийнинг бундоқ беандишалигидан надоматлар тортдим. Бир маҳал луғат варақлаб, ҳалиги суханни таржима қилсам, шуноқа гап. Жоним халқумимга тиқилди. Вой сен ҳаромининг ҳамширангни... дедим. Санақа бетамиз шогирдни ҳиқилдоғингдан буғиб, тавба-тазарру қилдирмасам, номимини башқа қўюрман!\nЖаҳлга миниб, хонамга келсам, бу ноодами нокас хайр-хушни ҳам насия қилиб, думини тугиб қолибди. Вой сен ипирисқининг башарангга аёғим! Лаҳатга кўндаланг бўлгур! Шайтони лаинга берган пулим садқаи саркуя, жомадонимдан ҳам талай заруратларни ўмарибди, падарлаънат! Қайдин ҳам топурман эмди – бу жўгибаччани?!\nҲа майли, бош ёрилса, қалпоқ тагида дерлар. Тани-жон соғдур-бунинг ўзи давлатдур! Бу ҳол сабоқ бўлур ва бадазон хушёрлик қилурман.\nШу бирла номам охир!\nҚўл қўйдум: Калвак ибн Махсум.\nАвтор: Нусрат Раҳмат на 12:59\nМОСКОВДАН НОМАЛАР. № 4\nХУСУСИЙ САЙТИНГИЗ БОРМИ?\nМОСКОВДАН НОМАЛАР. № 2


Телефонда сўзлашиш одобига риоя қилайлик — KUKALDOSH.UZ\nЯнги аср бўсағасида илмий-техника тараққиёти оқибатида ҳаётимизда мисли кўрилмаган қулайликлар юзага келмоқда. Шунингдек, янги ижтимоий муаммолар пайдо бўлиб, одамлар ўртасидаги муносабатлар шакл- шамойили ўзгариб бораётганидан ҳам кўз юмиб бўлмайди. Хусусан, бунда алоқа воситаларидан бири телефоннинг ҳозирги такомил даражаси ва ундан келиб чиққан муаммоларга бир назар ташлайлик. Ҳозирги тезкор замонимизда телефоннинг янгидан-янги турли русумлари пайдо бўлиб, улардан яхшилик ва ёмонлик йўлида фойдаланиш мумкин. Шу маънода телефоннинг ўзига яраша одоблари ва уни ишлатишда амал қилиш керак бўлган тавсияларни ҳукмингизга ҳавола қиламиз:\nСўзлашувда иқтисод. Сабабсиз кўп гаплашмаслик ва бунга одатланмаслик керак. Айримлар уйқудан турганда ҳам гўдак она кўкрагини излагандек телефонини қидириб қолади. Бу ҳозирги кунда кенг тарқаган касаллик бўлиб, соғликка зарари билан бирга исроф ҳамдир. Ҳаммага маълумки шариатимиз исрофнинг барча кўринишларидан қайтаради.\nСуҳбатдошни қийнамаслик. Масалан, телефон қилиб: “Мани танидингизми?”, демаслик, танимаса маломат қилмаслик лозим. Бундай қилиш ислом ахлоқига зиддир. “Саҳиҳайн”да Жобир ибн Абдуллоҳ (р.а.)дан ривоят қилинади: “Пайғамбар (с.а.в.)нинг ҳузурларига бориб чақирдим. “Ким у?”, дедилар. “Мен” – жавоб қилдим. Ул зот (с.а.в.) гўё норози бўлгандек: “Мен, мен!”, деб чиқиб келдилар”.\nСуҳбатдош ҳолатини риоя этиш, унинг узрини тўғри қабул қилиш.Чунки у касал ёки бемалол сўзлашиш имкони йўқ масжид, қабристонда каби ёхуд суҳбатни бузиш ноқулай жойларда бўлиши мумкин.\nМасжидга кирганда телефонни ёки овозини ўчириш. Бу намоздаги хушуъ ва намозхонларнинг ҳаёлини ўғирламаслик учун керакдир. Аммо ўчирилмаган телефон эгасини ҳам айби учун ноқулай аҳволга солмаслик лозим. Имом Бухорий Абу Ҳурайра (р.а.)дан қилган ривоятларида шундай дейилади: “Бир аъробий туриб масжидга бавл қилди. Одамлар уни уришиб беришди. Шунда Пайғамбар (с.а.в.) уларга: “Уни қўйинглар, бавлига бир челак сув қуйворинглар. Сизлар эса осон қилишга юборилгансиз, қийин қилишга юборилмагансиз”, дедилар”.\nТелефонга турли мусиқий оҳангларни ўрнатмаслик. Бу хусусан масжид ва мажлисларда фойдадан кўра одамларга кўпроқ ташвиш ва озор келтиради.\nИлм мажлислари ва мўътабар инсонлар ҳузурида телефонни умуман ишлатмаслик. Шундай қилиш мажлис ҳайбатини сақлашга, таълим фойдаси мукаммал бўлишига ва обрўли инсонлар ҳурматини жойига қўйишга хизмат этади. Агар сўзлашувга қаттиқ зарурат бўлса, узр сўраб мажлисдан чиқиб, сўзлашиш керак.\nСўзлашувни суҳбатдошга билдирмай ёзмаслик ёки бошқалар олдида телефоннинг овоз кучайтиргичини ёқиб қўймаслик. Бундай қилиш оқил кишига хос иш эмас, хусусан суҳбат хос ва махфий бўлса. Чунки бу ҳам омонатга хиёнат ёки чақимчиликдан бир навдир.\nТелефонни умумий жойларга ташлаб қўймаслик. Акси бўлса телефонида ўзи хоҳламаган сўзлашувлар амалга оширилишига ёки биров кўриши мумкин бўлмаган мактубларнинг ўқилишига, айниқса суратлар тарқаб кетишига сабаб бўлади. Бунинг орқасидан эса бугунги кунимизда ўткир муаммо бўлиб турган ноҳуш ҳолатлар юзага келади.\nТелефонда тасвирга олишда эҳтиёт бўлиш. Оммавий муносабатларда, тўй-зиёфатларда ўзига аҳамиятсиз сурат ва видеоларни тасвирга тушириш обрў тўкилиши, оилалар бузилиши ва бошқа кўпгина ҳунук ҳолатлар ва фитналарга боис бўлади.\nБошқаларнинг телефонини текширмаслик, мактубларини ўқимаслик, суратларига назар солмаслик. Бундай қилиш бировнинг айбини очиш, хиёнат ва ёмон гумон каби оғир гуноҳларга сабаб бўлади. Шу сабаб телефон соҳиби ҳам ўзини ноқулай аҳволга соладиган маълумот, мактуб ва суратларни телефонидан ўчириб ташлаши лозим. Чунки телефони йўқолиб қолса, унутса ёки бировнинг қўлига тушиб қолса қийин вазиятга тушиб қолади.\nОдамлар орасида телефонининг мусиқа ва қўнғироқларни ёқиб ўйнайвермаслик. Хусусан, аҳли илм ва фазл олдида бу одобдан эмас.\nЎзини кўз-кўз қилмаслик. Масалан телефонда сўзлашаётганда атрофдагиларга ўзини ақлли ёки ўта муҳим инсон қилиб кўрсатмаслик керак. Пайғамбар (с.а.в.) айтадилар: “Унга берилмаган нарса билан ўзини тўйган қилиб кўрсатган киши, ёлғон икки кийимни кийиб олгандекдир”. Яъни ўзи улардан бўлмасада зуҳд аҳли, олим ёки бойникидек кийимлар кийиб олган кишидекдир. Имом Бухорий ривоятлари.\nТелефондан турли фитна ва шантажлар учун фойдаланмаслик. Чунки телефон инсонга кўп қулайликлар келтириш билан бирга ёмон ниятли кишиларга бировларни лақиллатиш, обрўсини тўкиш ва қабиҳ ниятларини амалга ошириш йўлларини осонлаштириб қўйди. Киши доим мард бўлиши керак, ҳақиқий саодат бундай фитналар орқали эмас, балки ростлик ва очиқ муносабатлар билан қўлга киритилишини англаши керак.\nРақамни аниқ терганига ишонч ҳосил қилиш. Бундай қилинмаса ҳохланмаган кишига мактуб жўнатиб, ноқулай аҳволга тушиб қолиниши, танимаган одамга кутмаган мавзусида гапириб, тушунмовчилик юзага келиши, оқибатда бир бирига озор бериб қўйилиши мумкин. Бировга озор бериш эса динимизда доим қораланган.\nСўзлашув ва ёзишувлар ўзига маҳрам кишилар билан бўлиши ва номаҳрамлар билан эса фақат зарурат юзасидангина мулоқот қилиниши керак. Бунга амал қилмаслик ёмон гумонларга, ноҳуш ҳолатларга, ҳатто фожеаларга ва Аллоҳ ҳузурида эса гуноҳкорликка сабаб бўлишини унутмаслик керак.\n“Гўзал хулқларни мукаммал қилишга юборилдим”, дейдилар севимли пайғамбаримиз. Ул зотга муносиб уммат бўлиш истагидаги ҳар биримизга бундай одобларга амал қилиш, ҳар бир ҳаракату сукунатимизда ислом таълимотларига мувофиқ яшаш лозим. Зеро Пайғамбар (с.а.в.): “Мўминларнинг иймони комиллари хулқи чиройли бўлганларидир”, деганлар.


20 май 2022, Тошкент вақти: 02:17\nПойтахт Москвада бир кунда 7446 одамда коронавирус аниқланди.\nРоссияда сўнгги 24 соат ичида коронавирусдан 697 киши вафот этди. Бу пандемия бошланганидан буёнги энг юқори кўрсаткичдир.\nМамлакатда сўнгги олти ой ичида коронавирус юқтириш билан боғлиқ кунлик холатлар эса 24449 тага етди.\nОхирги марта бундай рақамлар январ ойининг ўрталарида қайд этилган эди.\nМосквада бир кунда 116 киши вафот этди.\nРоссия ҳукумати касалликларнинг кескин ўсишини коронавируснинг юқумли деб ҳисобланадиган "Делта" вариантининг тарқалиши билан боғлайди. Касалликнинг бу тури аввалроқ Жаҳон Соғлиқни Сақлаш Ташкилоти томонидан хабар қилинганидек, ҳозирги кунда дунёда устунлик қилмоқда.


Самарқандда қўшни мамлакатлар бозорига маҳсулот етказиб берувчи улгуржи савдо ҳудуди ташкил этилиши мумкин - zarnews.uz\nПрезидент ўтган ҳафта Тошкент инвестиция форумида кўп миллиард долларлик шартномалар ва келишувларига эришилганини қайд этди.\nШунингдек, кўплаб хорижий тадбиркорлар Ўзбекистонда ўз бизнесини бошлаш ёки ривожлантириш бўйича ташаббус қилган.\n- бир ой муддатда Европа, Хитой, Ҳиндистон, Туркия, Корея, Япония компаниялари билан музокаралар ўтказиб, уларнинг ишлаб чиқариш занжирига қўшилиш бўйича амалий ишларни бошлаш, бу ишларга хориждаги элчиларимизни ҳам фаол жалб этиш;\n- эркин иқтисодий зоналарда улгуржи савдо компаниялари фаолияти учун имконият яратиш ва уларга имтиёзлар бериш;\n- 1 июлга қадар Навоий, Самарқанд, Тошкент вилояти ва 1 сентябрга қадар Бухоро ва Сурхондарёда қўшни мамлакатлар бозорига маҳсулот етказиб берувчи улгуржи савдо ҳудуди ташкил этиш топширилди, дея хабар бермоқда Президент матбуот котиби.\nТеглар: Самарқанд Шавкат Мирзиёев Озиқ-овқат\nБМТ: 1,6 миллиард одам инқироз ёқасида


ОИТСга чалинган беморлар карантин кунларида қандай муолажа олади? - zarnews.uz\nКарантин пайти турли хасталиклар билан касалланган, доимий равишда муолажа олиб туриш керак бўлган беморлар қандай йўл тутмоқда? Бу ҳақда мутасаддиларининг ҳар куни оммавий ахборот воситаларида бериб борилаётган жавоблари орқали хабардор бўлиб турибмиз. Яъни ҳар бир бемор ўз ҳудудидаги тиббиёт муассасасида даволаниш имконига эга бўлиб, зарурат туғилганда йўлланма билан вилоят миқёсидаги шифохоналарда муолажа олиши мумкин. Аммо шундай хасталиклар борки, бундай дардга чалинганлар айни дамда кўчага чиқиши жуда хавфли, касалликни юқтириб олиши осон, ундан даволаниши эса мураккаб, деярли имконсиз.\nЖумладан бу ОИТС инфекциясини юқтириб олган беморларга ҳам. Ушбу хасталикка чалинган беморлар бугун даволанишни қай тариқа давом эттирмоқда? Бу ҳақда билиш учун вилоят ОИТСга қарши курашиш марказига бордик. Марказга кираверишда дезинфекцияловчи туннель ташкил этилиб, келувчилар бошдан оёқ зарарсизлантирувчи душдан ўтказилмоқда. Ҳамширалар бинога кирувчиларнинг тана ҳароратини ўлчаб, қўлига зарарсизлантурвчи воситалардан сурмоқда.\n- Вилоятда ОИТС хасталигидан даволанаётган беморларга барча зарур дори-дармонлар 1 апрелга қадар тарқатилди, - дейди Самарқанд вилоят ОИТСга қарши курашиш маркази бош врачи Зокир Умрзоқов. – Ушбу дори-дармонлар уларнинг уч ойлик муолажаси учун етарли. Карантин кунларидан аввал бошқа вилоятларга бориб қолган ёки бошқа вилоятдан Самарқандга келиб, қолиб кетган беморлар бор. Улар ҳам марказларнинг ўзаро келишуви натижасида зарур дори-дармонлар билан таъминланди. Шунингдек, беморлар учун онлайн маслаҳат бераётган, шу йўналишда фаолият олиб борувчи нодавлат ташкилотлар бор. Улар айни кунларда янада фаол иш олиб бормоқда.\nМарказимизда яқиндан фтизиатр мутахассис иш бошлади. Бу ҳам хасталикка чалинган беморларнинг самарали даволанишлари учун қулай бўлди.\nШунингдек, бу йил хасталикка чалинганлар сони ўтган йилгидан 21 тага камайди. Аммо йил охирига қадар бу кўрсаткич ўзгариши мумкин. Чунки ОИТС хасталигини хавф гуруҳидагиларда аниқлаш учун ишлар энди амалга оширилади. Хасталик қанчалик эрта аниқланса, уни даволаш ҳам енгилроқ кечади ва беморнинг умр давомийлиги ошади. Кейинги йилларда препаратларнинг янада яхшилангани туфайли ОИТСга чалинган беморларни даволаш самарадорлиги ошиб бормоқда. Илгари беморларнинг тери ранги, аҳволи йилдан-йилга салбий томонга ўзгарарди. Ҳозир бу масалада аҳвол анча ижобий. Масалан, марказимизда 2004 йилдан бери даволаниб келаётган бемор бор, бугун хам унинг саломатлиги яхши, дейиш мумкин.\nКўпчилик юртдошларимиз касалликни тиббий муассасаларда юқтириб олиш хавфи қанчалик экани билан қизиқишади. Қолаверса, тиббиёт ходимларининг ҳам бу хасталикни юқтириб олиш ҳолатлари афсуски, мавжуд. Ҳар бир беморнинг ўз хавфсизлиги нуқтаи назаридан огоҳ бўлиши бугун ҳар қачонгидан ҳам муҳим. Айниқса, коронавирус бу огоҳликни кучайтиргани нафақат беморлар, балки тиббиёт ходимларининг ўзлари учун ҳам эҳтиёткорлик, тиббий қоидаларига ҳар қачонгидан кўпроқ риоя этиш муҳимлигини яна бир карра эслатиб қўйди.\n- ОИТСга чалинган беморлар марказдан йўлланма олгач, кейин у ёки бу тиббиёт муассасасига боришади, бу эса ҳар бир тиббиёт ходимини шунга мутаносиб тарзда иш олиб боришини тақозо этади, - дейди З.Умрзоқов. – Умуман олганда, қай йўналишдаги шифохона бўлишидан қатъи назар ва ундаги ҳар бир тиббиёт ходими беморни даволаётганда унга инфекцион хасталик мавжуд бемордай қараши ва ўзини ҳамда бошқаларни ҳимоялаш учун барча қоидаларга риоя қилиши зарур.\nМарказ маълумотларига кўра, шу кунларда ОИТСга чалинганларнинг катта фоизи ёш нуқтаи назаридан олиб қаралса айни меҳнат қиладиган, 20-49 ёшдагиларни ташкил қилади. Ўтган йили аҳолининг тўққиз фоизи ушбу хасталикка текширилиб, эрта аниқлаш ҳолати кўпайган бўлса, бу йил бундай текширувлар 20 фоизга етиши кутилмоқда.